open-index/open-wikipedia-markdown huggingface dataset:
ఉల్బం

**ఉల్బం** (**Amnion**) ఒక జీవశాస్త్రంలో పిండం (Embryo) చుట్టూ రక్షణ కోసం ఉల్బ కుహరం (Amniotic cavity) ను తయారుచేసే త్వచము లేదా పొర. ఉల్బ కుహరంలో ఉల్బక ద్రవం లేదా ఉమ్మనీరు ఉంటుంది.

ఈ ఉల్బం సరీసృపాలు, పక్షులు, క్షీరదాలు వంటి జీవులలో కనిపించడం వలన వీటిని ఉల్బధారులు (Amniote|Amniota) అంటారు. కానీ ఉభయచరాలు, చేపలలో ఇది లోపించడం వలన వీటిని ఉల్బరహిత జీవులు (Anamniota) అంటారు.

వర్గం:పిండోత్పత్తి శాస్త్రం
ఉల్బక ద్రవం

**ఉల్బక ద్రవం** (Amniotic fluid) ఉల్బ కుహరం (Amniotic cavity) లో ఉండే ద్రవం. ఇది గర్భాశయంలోని పిండం చుట్టూ ఉండి రక్షణ కల్పిస్తుంది. సామాన్య పదజాలంలో దీనిని **ఉమ్మనీరు** అంటారు. దీని చుట్టూ ఉల్బం (Amniotic membrane) కప్పివుంటుంది.

ఉల్బక ద్రవాన్ని గర్భంలోని శిశివు లోనికి పీలుస్తూ తిరిగి బయటకు విడిచేస్తుంటాడు. అంతేకాకుండా తాగడం వలన పేగుల్లోనికి చేరి శోషణ ద్వారా ముత్రంగా మారి తిరిగి ఉల్బాన్ని చేరుతుంది. ఇది ఒక కుషన్ లాగా పనిచేసి తల్లి కడుపు మీద కలిగే ఒత్తిడి నుండి రక్షిస్తుంది. గర్భాశయంలో శిశువు సుళువుగా తిరిగడానికి ఇది ఎంతో తోడ్పడుతుంది. అధికంగా వేడిమి కోల్పోకుండా కాపాడుతుంది. 

ఉల్బక ద్రవం యొక్క పరిమాణం పిండం పెరుగుతున్నకొద్దీ పెరుగుతుంది. ఇది 34 వారాల గర్భావధి కాలంలో అత్యధికంగా అనగా సుమారు 800 మి.లీ. ఉంటుంది. తర్వాత కొంత తగ్గి కానుపు సమయానికి 600 మి.లీ. ఉంటుంది. 

కానుపు సమయంలో గర్భాశయం యొక్క సంకోచాల వలన కలిగే ఒత్తిడి మూలంగా ఉల్బపు పొర చిరిగి (Spontaneous Rupture of Membranes) ఉమ్మనీరు పోతుంది. కొన్నిసార్లు వైద్యులు పిండం పరిస్థితి సరిగా లేనప్పుడు ఈ పొరను ముందుగానే కత్తిరించి (Artificial Rupture of Membranes) ఉమ్మనీటిని పోయేటట్లుగా చేస్తారు. ఇందువలన కానుపు త్వరగా అవడానికి వీలుంటుంది.

## వ్యాధి నిర్ధారణ
ఈ ఉల్బక ద్రవాన్ని బయటికి తీసి కొన్ని పరీక్షలు జరపడం వలన పిండం యొక్క ఆరోగ్య స్థితిగతులు తెలుస్తాయి. జన్యు సంబంధమైన లోపాలను కూడా దీనిలోని కణాలను పరీక్షించడం ద్వారా తెలుసుకోవచ్చును.

వర్గం:పిండోత్పత్తి శాస్త్రం
కాప్రిక్ ఆమ్లం

**కాప్రిక్ ఆమ్లం** (**Decanoic acid**, or **capric acid**) ఒక సంతృప్త కొవ్వు ఆమ్లం. దీని రసాయన ఫార్ములా : CH3 (CH2) 8COOH. ఈ ఆమ్లపు లవణాలు, ఎస్టర్లను డెకనేట్లు (**decanoates**) అంటారు. కాప్రిక్ అనే పదం లాటిన్లో మేక అర్ధాన్నిస్తుంది. వీనికి మేకపాల వాసన మూలంగా ఈ పేరు వచ్చింది.

కాప్రిక్ ఆమ్లం కొబ్బరి నూనె, పామ్ కెర్నెల్ నూనె, వివిధ జంతువుల పాలలో ఉంటుంది.

దీనిని పెర్ఫ్యూమ్స్, కందెన, రబ్బరు, రంజకాలు, ప్లాస్టిక్, మందులు మొదలైన వాటి తయారీలో ఉపయోగిస్తారు.

మేక పేరున్న రెండు ఇతరఆమ్లాలు: కాప్రోయిక్ ఆమ్లం, కాప్రిలిక్ ఆమ్లం. ఈమూడు కొవ్వు ఆమ్లాలు కలిపి మేకపాలలో 15 శాతంవరకు ఉంటాయి.

## కాప్రిక్‌ ఆమ్లం
కాప్రిక్‌ ఆమ్లం సంతృప్త కొవ్వు ఆమ్లం. 10 కార్బనులున్న ద్విబంధాలులేని, మధ్యస్తపొడవైన హైడ్రొకార్బను శృంఖలమువున్న మోనోకార్బక్షిలిక్‌ ఆమ్లం. కొన్నిజంతు పాలకొవ్వులలో,, శాకగింజల నూనెలలో కాప్రిక్‌ ఆమ్లం కన్పించును. మొక్కలు పెరుగుతున్నప్పుడు, కణనిర్మాణ సమయంలో, ఎదుగుదలకు అవసరమైన శక్తిని అందించుటకు కొవ్వు ఆమ్లాలు తొడ్పడుతాయి. మొక్క ఎదుగుదల సమయంలో కాప్రిక్ అమ్లం అవసరంఅంతగా లేదో, లేక ఎదుగుదల సమయంలో మొక్కలు లిపొసెస్ వలన గ్లైకొల్‌ నుండి కాప్రిక్‌ ఆమ్లాన్ని తయారుచేసుకుంటాయా? అన్నది ఇంకను నిర్ధారణ కాలేదు. కొవ్వుల నుండి వేరుచేసిన కాప్రిక్‌ ఆమ్లం తెల్లని స్పటికరూపంలో ఘనరూపంలో వుండును. 400C మించి వేడిచేసిన పారదర్శకంగా మారును. అల్కహల్‌, ఈథరు, బెంజెన్, క్లొరోఫారం, ఇతర హైడ్రొకార్బను ద్రావణులలో కరుగును.

### లభ్యం

ఆవు, మేక పాలకొవ్వులలో, కొబ్బరినూనె,, పామ్‌ కెర్నల్‌ నూనెలలో లభించును. ఇతర నూనెలలో అంతగా కన్పించదు.

### భౌతిక రసాయనిక ధర్మాలు

**కాప్రిక్‌ ఆమ్లం భౌతిక రసాయనిక ధర్మాల పట్టిక**

### ఉత్పత్తి
*కాప్రిక్‌ ఆమ్లం ఒకకార్బొక్షిలిక్‌ కొవ్వుఆమ్లం. అల్డిహైడులను ఆక్సికరణ (oxidation) చేయడం వలన కార్బొక్షిలిక్‌ ఆమ్లాలను ఉత్పత్తి చెయ్యవచ్చును. అల్డిహైడులు (aldehyde), ప్రైమరి అల్కహల్‌లను ఆక్సికరించడం ద్వారా ఏర్పడును. ప్రైమరి ఆల్కహలులు ప్రైమరి కార్బనుకు ఒకహైడ్రొక్సిల్ (Hydroxyl) రాడికల్‌కు అనుసంధానించడం వలన ఏర్పడును. ఉదాహరణకు ఇథనొల్, బుటనొల్‌లు. కాప్రిక్‌ ఆమ్లాన్ని అసిటొన్ ద్రావణంలో, క్రొమియం ట్రైఅక్సైడ్ (chromium trioxide (CrO3) ను ఆక్సిడెంట్ గా వినియోగించి డెకనొల్‌ (Decanol) అల్కహల్‌ను అక్సికరణనొందించడం వలన కాప్రిక్‌ ఆమ్లం ఏర్పడును. ఇలా ఏర్పడిన కాప్రిక్‌ ఆమ్లం92-94% శుద్ధత కలిగివుండును.
*కాప్రిక్‌ ఆమ్లాన్ని కలిగివున్న కొవ్వుల కొవ్వుఆమ్లాలను పాక్షిక/అంశీకణ స్వేదనం చెయ్యడం వలన కాప్రిక్‌ ఆమ్లాన్ని ఉత్పత్తి చెయ్యవచ్చును.

### ఉపయోగాలు
*కాప్రిక్‌ ఆమ్లం మితమైన పొడవున్న హైడ్రొకార్బను గొలుసును కలిగివుండటం వలన, జీర్ణ వ్యవస్దలో త్వరగా విచ్ఛిన్నం చెందును. అందుచే త్వరగా శోషింపబడును.
*కాప్రిక్‌ ఆమ్లం యాంటి వైరల్‌, యాంటి మైక్రిబైయల్‌ గుణాలు కల్గివున్నది. కాప్రిక్‌ ఆమ్లం దేహంలో మోనొకాప్రిక్‌గా మారును. మోనొకాప్రిక్‌ దేహంలో వైరస్, బాక్టిరియా, యీస్ట్ కాన్డిడా అల్‌బికస్‌ను నియంత్రించును.
*'1998 అమెరికన్‌ జొర్నల్ ఆఫ్‌ క్లినిక్‌ న్యూట్రిసన్' పరిశోధన సమాచారం ప్రకారం కాప్రిక్‌ ఆమ్లం అధికసాంద్రత లిపోప్రోటిన్సు (high density lipo proteins) (cholesterol) పెరుగుదలకు తొడ్పడును.
*కాప్రిక్‌ ఆమ్లం రక్తంలోని ఇన్సులిన్‌ను అదుపులో వుంచును.
*కాప్రిక్‌ అమ్లాన్ని గ్రీజులు, కందెనలు, ప్లాస్టికులు, రబ్బరులు, పరిమళ ద్రవ్యాల తయారిలోకూడా వినియోగిస్తారు.

## మూలాలు

వర్గం:కొవ్వు ఆమ్లాలు
ఊచావారిపాలెం

**ఊచావారిపాలెం** బాపట్ల జిల్లా, చెరుకుపల్లి మండలానికి చెందిన రెవెన్యూయేతర గ్రామం.

## గ్రామ పంచాయితీ
ఈ గ్రామ పంచాయితీ క్రింద, పుల్లిగఢవారిపాలెం, దొమవారిపాలెం, కురప్పాలెం మొదలైన చిన్న గ్రామాలు వున్నాయి
## ప్రధానాంశాలు
* ప్రధాన వృత్తి - వ్యవసాయం
* సాగునీటి వసతి - కాలువలు
* త్రాగునీటి వసతి - భూగర్బ జలాలు
* ప్రధాన పంటలు- వరి, మినుము
* చెరువులు - అంకాలమ్మ చెరువు
* గ్రామ దేవత - అంకాలమ్మ

## గ్రామ భౌగోళికం
ఈ గ్రామం అక్షాంశ పరిధి - 80°44'38"E రేఖాంశ పరిధి16°3'61"N. 
### సరిహద్దులు
# తూర్పు - ఆరేపల్లి
# పడమర - కావూరుపాలెం
# ఉత్తరం - చెరుకుపల్లి
# దక్షిణం - బలుసులపాలెం

## దర్శనీయ ప్రదేశాలు/దేవాలయాలు
శ్రీ అభయాంజనేయస్వామివారి ఆలయం:- ఈ ఆలయంలో స్వామివారి జయంతి ఉత్సవాలు, 2015,మే నెల-13వ తేదీ బుధవారంనాడు, హనుమజ్జయంతి సందర్భంగా వైభవంగా నిర్వహించెదరు. ఆరోజున స్వామివారికి ప్రత్యేకపూజలు, అభిషేకాలు నిర్వహించెదరు, అనంతరం విచ్చేసిన భక్తులకు అన్నదానం నిర్వహించెదరు. 
## గ్రామ విశేషాలు
#చెరుకుపల్లి మండలంలోని ప్రముఖ గ్రామం. చెరుకుపల్లితో ఈ గ్రామానికి సంబంధం ఎక్కువ.
#గ్రామంలో చాలా మంది యువకులు మద్రాసు, బెంగుళూరు, హైదరాబాదులో ఉద్యోగాలు చేశారు. చేస్తున్నారు.



వర్గం:చెరుకుపల్లి మండలం (బాపట్ల జిల్లా) రెవెన్యూయేతర గ్రామాలు
వ్యాపారి

**వ్యాపారి** 2007 లో విడుదలైన తెలుగు డబ్బింగ్ సినిమా. ప్రణతి క్రియేషన్స్ పతాకంపై కూనిరెడ్డి శ్రీనివాస్ నిర్మించిన ఈ చిత్రంలో ఎస్. జె. సూర్య, తమన్నా, నమిత , మాళవిక, ప్రధాన పాత్రలు పోషించారు. ఈ చిత్రానికి దర్శకత్వం శక్తి చిదంబరం.సంగీతం దేవా అందించారు. 

## తారాగణం

* ఎస్.జె.సూర్య 
* తమన్నా 
* నమిత 
* ప్రకాష్ రాజ్ 
* మాళవిక 
* వడివేలు 
* నాజర్ 
* సీత 

## సాంకేతిక వర్గం

* స్క్రీన్ ప్లే, దర్శకత్వం: శక్తి చిదంబరం 
* కధ: శక్తి చిదంబరం 
* మాటలు: భారతీరాజా 
* సంగీతం: దేవా 
* పాటలు: భారతీరాజా 
* ఎడిటింగ్: త్రినాధ్
* డ్యాన్స్: రాజు సుందరం- దినేష్- పోటీ పాల్ రాజ్ 
* ఆర్ట్: వాసన్ కర్ణ 
* స్టిల్స్: కె.ఎస్.మణీ 
* ఫైట్స్: జాక్కువర్ తంగం 
* ప్రొడక్షన్ కంట్రోలర్: అత్తిలి రవిబాబు 
* కో డైరెక్టర్: ఎ.ఎన్.జవహర్ 
* అసిస్టెంట్ డైరెక్టర్లు: మడికంటి వేణు- భాస్కర్ 
* అసోసియేట్ డైరెక్టర్: కె.ఆర్.రాజా 
* నిర్వహణ: వేణు 
* సమర్పణ: కూనిరెడ్డీ  సోమశేఖర్ 
* నిర్మాత: కూనిరెడ్డి శ్రీనివాస్ 
* నిర్మాణ సంస్థ: ప్రణతి క్రియేషన్స్ 
* విడుదల:2007. 

## పాటల జాబితా

# ఎదలోయలలో నిదురించిన మమతానురాగాలు, రచన: భారతీరాజా, గానం.
# చాటుమాటుగా కొంటెదొంగలా, రచన: భారతీరాజా, గానం.
# రా రా రా నమిత నిన్ను చూసి పుట్టిందే కవిత, రచన: భారతీరాజా, గానం.
# వ్యాపారి ఈ వ్యాపారి (టైటిల్ సాంగ్), రచన: భారతీరాజా, గానం.
# ఆశపడింది ఏదైనా డబ్బు పోసి కొనగలం అమ్మప్రేమ, రచన: భారతీరాజా, గానం.

## మూలాలు
బిల్లా

**బిల్లా** 2009 ఏప్రిల్ 3న విడుదలైన తెలుగు చలనచిత్రం. మెహర్ రమేష్ దర్శకత్వం వహించిన ఈ చిత్రంలో ఉప్పలపాటి ప్రభాస్ రాజు, అనుష్క, ఉప్పలపాటి కృష్ణంరాజు, నమిత, హన్సిక, జయసుధ తదితరులు నటించగా, మణిశర్మ సంగీతం అందించాడు.

## పాత్రలు-పాత్రధారులు
* ఉప్పలపాటి ప్రభాస్ రాజు - బిల్లా /రంగా
* ఉప్పలపాటి కృష్ణంరాజు - ఎ.సి.పి.కృష్ణమూర్తి
* అనుష్క శెట్టి - మాయ
*రెహమాన్
* నమిత - లిసా
* సుబ్బరాజు - విక్రం
* సుప్రీత్
* కెల్లీ డార్జ్ - రషీద్
* ఆలీ  
* జయసుధ - జానకి
* ప్రవీణ్

## ఈ చిత్రం లోని పాటల వివరాలు
* హరిలో రంగా హరి - (మనో, రంజిత్, కన్నన్)
* ఎల్లోరా శిల్పాన్ని - (రీటా)
* బిల్లా థీం సాంగ్ - (రంజిత్, రాహుల్)
* బొమ్మాలి - (హేమవచంద్ర, మాళవిక) (ప్రేక్షకాదరణ పొందిన పాట)
* నే పటాసు - (సుచి, రంజిత్)
* మై నేం ఈజ్ బిల్లా - (రంజిత్, నవీన్)

## మూలాలు

వర్గం:2009 తెలుగు సినిమాలు
వర్గం:జయసుధ నటించిన సినిమాలు
సురక్షిత మాతృత్వం

మాతృత్వం (Motherhood) స్త్రీలకు దేవుడిచ్చిన వరం. అయినా ప్రాచీనకాలం నుండి ప్రసవం (Childbirth) అంటే స్త్రీలకు పునర్జన్మ అని భావిస్తారు. వైద్యశాస్త్రం మంచి ప్రగతిని సాధించిన ప్రస్తుత కాలంలో కూడా లక్షలాది తల్లులు కానుపు సమయంలో మరణిస్తూనే వున్నారు. తల్లుల ప్రాముఖ్యతకు చెప్పడం అవసరం లేదు. మనకు జన్మను ఇచ్చిన తల్లుల  గౌరవించే  జరుపుకునే ప్రయత్నంలో, ప్రతి సంవత్సరం ఒక రోజు వారి కోసం మాత్రమే అంకితం చేయబడుతుంది. దానినే మదర్స్ డేగా జరుపుకుంటారు, ఇది ప్రతి సంవత్సరం మే రెండవ ఆదివారం నాడు జరుపుకుంటారు  

## చరిత్ర
స్త్రీ కి మాతృత్వం  మొదటి బిడ్డ పుట్టడం,చాలా భయంకరమైనది, పూర్తిగా సంతోషకరమైనది లేదా రెండింటిలో సంభందం కొద్దిగా ఉంటుంది. గర్భధారణ సమయంలో, తల్లి తనకు  జన్మించే శిశువు   భవిష్యత్తును ఆలోచిస్తుంది . గర్భంలో శిశువు ఆరోగ్యం ,పుట్టిన తరువాత తల్లి ఆరోగ్యానికి దగ్గరి సంబంధం ఉంటుందని తల్లులు జాగ్రత్త గా ఉంటారు . పుట్ట బోయే పిల్లల గురించి తల్లులు ఆందోళన పడుతుంటారు .  ఆమె బిడ్డ పుట్టిన తర్వాత  చేయాల్సిన అన్ని పనులకు ఆమె పిల్లల శారీరక, మానసిక, సామాజిక ఆరోగ్యాన్ని పెంచుతుంది  మాతృత్వం,  శిశువులను, పిల్లలను పోషించే సామర్థ్యంలో మహిళల గుర్తింపులను గుర్తించే సాంస్కృతిక ప్రక్రియ. తల్లుల పిల్లల పెంపక పద్ధతుల చరిత్రలో  మహిళల గురించి, వారి తల్లి సామర్థ్యాల గురించి  ఆలోచనలలో నాలుగు ప్రధాన యుగాలు గుర్తించబడతాయి. అవి  ఆధునిక కాలం  ప్రారంభ లో విరుద్ధమైన కథనాలు  తల్లుల చిత్రాలు మతపరమైన పిల్లల సంరక్షణ విధానాలతో, పద్దెనిమిదవ శతాబ్దం చివరిలో , పంతొమ్మిదవ శతాబ్దం మాతృత్వాన్ని పవిత్రమైన స్త్రీ పిలుపుగా వివరించడంతో,1918 నుండి 1970 వరకు ఇరవయ్యవ శతాబ్దం, జనన రేట్లు క్షీణించినప్పుడు, మాతృత్వం యొక్క మానసిక నిర్మాణాలు , యుద్ధంలోనష్ట పోయిన దేశాల  పునర్నిర్మాణంలో మాతృత్వం ఒక చిహ్నంగా ఉంది, ఇరవయ్యవ శతాబ్దం చివరలో, మాతృత్వం యొక్క భౌతిక అనుభవం యొక్క నాటకీయ పునర్నిర్మాణం ద్వారా వర్గీకరించబడింది 

### ప్రసవ మరణాలకు కారణములు
ప్రపంచంలోని కొన్ని ప్రాంతాలలో అధిక సంఖ్యలో తల్లి మరణాలు నాణ్యమైన ఆరోగ్య సేవలను పొందడంలో అసమానతలను ప్రతిబింబిస్తాయి, ధనిక  పేదల మధ్య అంతరాన్ని తెలుపుతాయి  2017 లో **తక్కువ ఆదాయ దేశాలలో MMR 100 000** ప్రత్యక్ష జననాలకు 462, **అధిక ఆదాయ దేశాలలో 100 000** ప్రత్యక్ష ప్రసవాలకు 11.  గర్భధారణ , ప్రసవ సమయంలో తర్వాత వచ్చే సమస్యల ఫలితంగా మహిళలు మరణిస్తారు. గర్భధారణ సమయంలో ఈ సమస్యలు చాలా వరకు ఉంటాయి . గర్భధారణకు ముందు ఇతర సమస్యలు ఉండవచ్చు, కానీ గర్భధారణ సమయంలో మరింత తీవ్రమవుతాయి, ప్రత్యేకించి స్త్రీ సంరక్షణలో భాగంగా నిర్వహించకపోతే. **అన్ని ప్రసూతి మరణాలలో** దాదాపు 75% కారణమయ్యే ప్రధాన సమస్యలు ,తీవ్రమైన రక్తస్రావం (ఎక్కువగా ప్రసవ తర్వాత రక్తస్రావం) అంటువ్యాధులు ప్రసవ తర్వాత,గర్భధారణ సమయంలో అధిక రక్తపోటు, ప్రసవం నుండి సమస్యలు,మలేరియా వంటి అంటువ్యాధుల వల్ల, గుండె జబ్బులు, మధుమేహం వంటి దీర్ఘకాలిక పరిస్థితులకు సంబంధించినవి 

## ప్రసవ మరణాలకు కారణాలు
* అజ్ఞానం
* నిరక్షరాస్యత
* ప్రాథమిక ఆరోగ్య పరిజ్ఞానం లేకపోవడం
* ఆహార లోపాలు
* రక్తహీనత
* క్షయ మొదలైన దీర్ఘకాలిక వ్యాధులు
* గ్రామీణ స్త్రీలకు వైద్య సౌకర్యాలు అందుబాటులో లేకపోవడం
* కుటుంబ నియంత్రణ పాటించక పోవడం.

## మార్గదర్శక సూత్రాలు
ప్రపంచ ఆరోగ్య సంస్థ సురక్షిత మాతృత్వ సాధనకు కొన్ని మార్గదర్శక సూత్రాలను రూపొందించింది.

## మూలాలు


## మూలాలు

వర్గం:ఆరోగ్యం
వర్గం:ఆరోగ్య సమస్యలు
వర్గం:ఆరోగ్య చిట్కాలు
బెహెనిక్ ఆమ్లం

**బెహెనిక్ ఆమ్లం** (**Behenic acid** ; also **docosanoic acid**) ఒక రకమైన సంతృప్త కొవ్వు ఆమ్లం. దీని రసాయన ఫార్ములా : C21H43COOH.

బెహెనిక్ ఆమ్లం 22 కార్బనులుండి పొడవైన హైడ్రొకార్బను గొలుసును కలిగివున్న సంతృప్త కొవ్వుఆమ్లం. సరళమైన, శాఖలులేని శృంఖలంనుకలివున్న కొవ్వు ఆమ్లం. బెహెనిక్‌ ఆమ్లం శాకనూనెలలో తక్కువప్రమాణంలో వున్నఆమ్లం. శాస్త్రీయ నామం: n-డొకసనొయిక్‌ ఆమ్లం. ఫార్ములా C21H43COOH. తెల్లగా లేదా క్రీమ్‌రంగులో స్పటికరూపంలో వుండును. మొరింగేసి కుటుంబానికి చెందిన బెన్ లేదా బెహెన్ (Moringo oleifera) అనగా మునగ విత్తననూనెలో మొదటగా గుర్తించారు. అందుచే ఈఅమ్లానికి బెహెనిక్‌ అనేపేరు రూడి అయ్యింది. బెన్ విత్తననూనెలో కాకుండగా వేరుశెనగ నూనె, ఆవాల నూనె (mastard or canola) లో అతికొద్దిశాతంలో కన్పించును. ఈనూనెలలో 1-2% వరకు మాత్రమే ఉంది. వేరుశనగ విత్తనం పైపోరలో బెహెనిక్‌ ఆమ్లం ఎక్కువగా నిక్షిప్తమై వున్నది.. బెహెనిక్ ఆమ్లం యాంటిఅక్క్షిడెంట్‌ గుణాలను కలిగివున్నది. అయితే బెహనిక్‌ ఆమ్లానికి కొలెస్ట్రాల్‌ను పెంచుగుణం కూడా ఉంది. బెహెనిక్‌ ఆమ్లం జీర్ణవ్యవస్దలో అంతత్వరగా శోషింపబడదు. బెహెనిక్‌ అమ్లాన్ని క్షయికరించిన (reduction) బెహెనిక్‌ అల్కహాల్‌ ఎర్పడును.

**అణుసౌష్టవ ఫార్ములా:C<sub>22</sub>H<sub>44</sub>O<sub>2</sub> లేదా CH<sub>3</sub> (CH<sub>2</sub>) <sub>20</sub>COOH **

**బెహెనిక్‌ఆమ్లం దర్మాల పట్టిక**

## ఉపయోగాలు
*కందెననూనెల తయారిలో
*కాస్మొటిక్‌, హైర్‌ కండిసనరుల తయారిలో
*షాంపో, డియోడరెంట్స్,
*ఐలైనరు (eye liner), ఫెసియల్‌ మాయిస్చరైజరు తయారిలో
*డెటెర్జెంట్స్, ఇన్‌ఫ్లోర్ పాలిషర్స్, డ్రిప్‌లెస్ క్యాండల్‌ల తయారిలో వాడెదరు.

## మూలాలు

వర్గం:కొవ్వు ఆమ్లాలు
కొరిమెర్ల (పామర్రు)

**కొరిమెర్ల **, కృష్ణా జిల్లా, పామర్రు మండలానికి చెందిన రెవెన్యూయేతర గ్రామం.

## గ్రామంలోని దర్శనీయ ప్రదేశాలు/దేవాలయాలు
శ్రీ భూ సమేత శ్రీ వేంకటేశ్వరస్వామివారి ఆలయం:- ఈ ఆలయంలో 2015,సెప్టెంబరు-24వ తేదీ గురువారం ఉదయం ఆరు గంటలకు, సూర్యకిరణాలు స్వామివారి పాదాలను తాకినవి. [3]

## గ్రామ భౌగోళికం
సముద్రమట్టానికి 9 మీ.ఎత్తు

## సమీప గ్రామాలు
గుడివాడ, పెడన, మచిలీపట్నం, తెనాలి

## సమీప  మండలాలు
పమిడిముక్కల, పెదపారుపూడి, గుడ్లవల్లేరు, మొవ్వ

## గ్రామంలో విద్యా సౌకర్యాలు
అరుణోదయ హైస్కూల్, పామర్రు ఉషోదయ హైస్కూల్, పసుమర్రు

## గ్రామానికి రవాణా సౌకర్యాలు
పామర్రు, కూచిపూడి నుండి రోడ్ద్దు రవాణా సౌకర్యం ఉంది. రైల్వేస్టేషన్; విజయవాడ 47 కి.మీ

## గ్రామ విశేషాలు
ఈ గ్రామానికి చెందిన శ్రీ సూరపనేని మోహన్ దాస్ కరంచంద్, ఒక మాజీ సర్పంచ్. వీరి కుమారుడు రామకృష్ణ, హైదరాబాదులో ఒక వ్యాపారవేత్త. వీరు తన స్వంతగ్రామంపై మమకారంతో, ఈ గ్రామాన్ని, ఆకర్షణీయ గ్రామం (Smart villege) గా అభివృద్ధి చేయాలనే సంకల్పంతో, ఫిబ్రవరి-2015లో, దత్తత తీసుకున్నారు. మూడు నెలలు తిరగకముందే, అన్ని గ్రామాలకంటే ముందుగా గ్రామంలో విద్యుత్తును ఆదాచేయాలనే ఉద్దేశంతో, మొత్తం 70 విద్యుత్తు స్తంభాలకు, ఎల్.ఇ.డి. దీపాలను అమర్చారు. ఇంకా స్థానిక ఏ.ఎన్.కే.రహదారి ప్రక్కన 8 ఎకరాలలో విస్తరించియున్న ఊరచెరువు అభివృద్ధి, గ్రామంలోని అంతర్గత రహదారుల అభివృద్ధి, ఇళ్ళు లేనివారికి పక్కా ఇళ్ళ నిర్మాణం వంటి అనేక అభివృద్ధి పనులు చేయాలని నిర్ణయించుకున్నారు. రెండు, మూడు సంవత్సరాలలో తమ గ్రామం ఒక చిన్నపాటి బస్తీలాగా అభివృద్ధిచెందగలదని గ్రామస్థులు సంతోషం వ్యక్తం చేస్తున్నారు. [1]
ఈ గ్రామంలోని మొత్తం 200 నివాసగృహాలలోనూ వ్యక్తిగత మరుగుదొడ్లను నిర్మించుకొని, ఈ గ్రామస్థులు అందరికీ ఆదర్శంగా నిలిచారు. [2]
## మూలాలు


## బయటి లింకులు
* http://manapamarru.blogspot.com/2010/03/korimerla.html
* [1] ఈనాడు అమరావతి; 2015,మే-19; 39వపేజీ.
* [2] ఈనాడు అమరావతి; 2015,ఆగస్టు-15; 28వపేజీ.
* [3] ఈనాడు అమరావతి; 2015,సెప్టెంబరు-24; 17వపేజీ.
గాంధీ కొండ (విజయవాడ)

విజయవాడ నగరం నడిబొడ్డున ఉన్న కొండ **గాంధీ కొండ**. ఇది సముద్ర మట్టానికి 500 అడుగుల ఎత్తున ఉంది. విజయవాడ రైల్వే స్టేషనుకు వెనక తారాపేట ప్రాంతంలో ఈ కొండ ఉంది. ఈ కొండపై గాంధీ స్మారక స్థూపం ఉంది. దేశం లోని ఆరు గాంధీ స్మారకస్థలాల్లో ఇది ఒకటి. దీంతో ఈ కొండకు గాంధీ కొండ అనే పేరు వచ్చింది. గాంధీ స్మారకాన్ని నిర్మించక ముందు ఈ కొండకు ఓర్ కొండ అనే పేరు ఉండేది.

## చరిత్ర
1852 లో కృష్ణానదిపై తొలి బ్యారేజీని నిర్మించిన కెప్టెన్ చార్లెస్ ఓర్ ఈ కొండపై నుండే ఆనకట్ట నిర్మాణాన్ని పర్యవేక్షించేవాడు. అప్పటి నుండి ఈ కొండకు ఓర్ కొండ ఆనే పేరు వచ్చింది. ఆ ఆనకట్ట వందేళ్ళ తరువాత 1952 లో వచ్చిన వరదల్లో కొట్టుకొని పోగా దానికి కొద్దిగా ఎగువన ప్రస్తుత మున్న ప్రకాశం బ్యారేజీని ఆంధ్ర రాష్ట్ర ప్రభుత్వం నిర్మించింది.

గాంధీ స్మారక సంస్థ దేశంలో నెలకొల్ప దలచిన 6 శాశ్వత స్మారక కేంద్రాల్లో విజయవాడను ఒకటిగా ఎంపిక చేసింది. అప్పట్లో ఓర్ కొండగా పిలిచే ఈ కొండను స్మారక కేంద్ర స్థలంగా ఎంపిక చేసారు.

## కొండపై ఉన్న ఆకర్షణలు
alt=|ఎడమ|thumb|200x200px|స్థూపంపై రాట్నం
1967 లో అప్పటి ఉప ప్రధాన మంత్రి మొరార్జీ దేశాయ్ గాంధీ హిల్ సొసైటీని ప్రారంభించాడు. పదేళ్ళ తరువాత ఈ సొసైటీని, గాంధీ హిల్ ఫౌండేషన్ పేరుతో ట్రస్టుగా మార్చారు. 52 అడుగుల గాంధీ స్మారక స్థూపాన్ని 1968 అక్టోబరు 6 న అప్పటి రాష్ట్రపతి జాకీర్ హుసేన్ ఆవిష్కరించాడు. ఈ స్థూపం పీఠంపై గాంధీ సూక్తులను చెక్కారు.

1969 లో ఆంధ్రప్రదేశ్ ప్రభుత్వం ఒక రైలును బహూకరించింది. భారతీయ రైల్వే కొండపైకి ఒక రైలు మార్గాన్ని నిర్మించింది. ఈ రైలు ఇక్కడి ప్రధాన ఆకర్షణల్లో ఒకటి.

1968 లో అప్పటి రాష్ట్రపతి వివి గిరి ఒక దృశ్య శ్రవణ ప్రదర్శనకు శంకుస్థాపన చేసాడు. 1969 లో *సరిహద్దు గాంధీ*గా పేరొందిన ఖాన్ అబ్దుల్ గఫార్ ఖాన్ దీన్ని ప్రారంభించాడు. 

కొండపై ఒక నక్షత్ర వేధ శాలను ఏర్పాటు చేసారు. 1971 లో దీన్ని ప్రారంభించారు. న్యూయార్కుకు చెందిన ఫోర్డు ఫౌండేషను దీనికి టెలిస్కోపును సమకూర్చింది. కొండపై ఒక గ్రంథాలయం కూడా ఉంది.

## విస్మరణ
తరువాతి కాలంలో ఈ మహాత్మా గాంధీ స్మారకం వివిధ రాజకీయాల కారణంగా విస్మరణకు గురైంది. రాష్ట్ర స్థాయి, జాతీయ స్థాయి గాంధీ స్మారక సంస్థల మధ్య నిధుల విషయంలో ఉన్న విభేదాల కారణంగా నిర్వహణ, అభివృద్ధి కార్యక్రమాల విషయంలో గాంధీ కొండ అశ్రద్ధకు లోనైంది.

విజయవాడలోని గాంధీ హిల్ (ఎత్తు 500 అడుగులు (150 మీ) ) తారాపేట ప్రాంతంలో విజయవాడ రైల్వే స్టేషను వెనుక ఉంది. ఈ కొండపై నిర్మించిన ఒక మహాత్మా గాంధీ మెమోరియల్, ఏడు స్తూపాలను కలిగినది దేశంలో మొదటిది. ఈ కొండ కూడా గాంధీ పేరుతో ప్రసిద్ధి చెందింది. ఈ కొండ గతంలో ఒఆర్‌ఆర్ కొండ అని పిలువబడింది.

## స్మారక చిహ్నం

మహాత్మా గాంధీ భారత స్వాతంత్ర్య పోరాటంలో ఒక స్మారక చిహ్నంగా భావిస్తారు, దేశపు పిత మహాత్మా గాంధీకి ప్రణమిల్లుతారు. గాంధీ హిల్ మెమోరియల్ లో గాంధీ ఉల్లేఖనాల శాసనాలను కలిగి ఉన్న ఒక రాతి స్లాబ్ ఉంది. ఇక్కడ లైబ్రరీ సౌకర్యం, ప్లానిటోరియం కలిగి ఉంది. కానీ ప్లానిటోరియం పని చేయడం లేదు. లైబ్రరీ కూడా అందుబాటు లో లేదు. 1968 అక్టోబరు 6 న, 52 అడుగుల (16 మీటర్లు) పొడవు గల ఒక స్తూపం భారత మాజీ రాష్ట్రపతి డా. జాకీర్ హుస్సేన్ చేత ఆవిష్కరించబడింది. అదేవిధంగా ఏడు పొడవైన స్తంభాలు కూడా ఉన్నాయి, ప్రతి స్తంభం 150 మీ (490 అడుగులు) పొడవైనది.

## ఇవి కూడా చూడండి

*విజయవాడ పర్యాటక ఆకర్షణల జాబితా

## మూలాలు

వర్గం:విజయవాడ పర్యాటక ఆకర్షణలు‎
వర్గం:విజయవాడ భౌగోళికం‎
వర్గం:ఎన్టీఆర్ జిల్లా పర్యాటక ప్రదేశాలు
వర్గం:పర్యాటక ప్రదేశాలు
పోరు తెలంగాణ

**పోరు తెలంగాణ** 2011 లో విడుదలైన తెలుగు చిత్రం. ఆర్. నారాయణమూర్తి  స్వీయ దర్శకత్వంలో నటించి నిర్మించిన చిత్రం. ఈ సినిమాలో మహ్మద్ జమా చేసిన పాత్రకు డబ్బింగ్ చెప్పిన ఆర్.సి.యం. రాజుకు 2012లో నంది ఉత్తమ డబ్బింగు కళాకారుడు గా నంది అవార్డు వచ్చింది.

## కథ
## తారాగణం
*ఆర్.నారాయణమూర్తి 

## పాటల జాబితా
చూడు తెలంగాణ , రచన: అందేశ్రీ , గానం.మిత్రా  

రాతిబొమ్మలోన కొలువైన శివుడా , రచన: మిట్టపల్లి సురేంద్ర , గానం.నిత్య సంతోషినీ   

ఉస్మానియా క్యాంపస్ లో, రచన; అభినయ శ్రీనివాస్, గానం.   వందేమాతరం శ్రీనివాస్   

రాజిగ ఓరీ రాజిగ , రచన: గూడ అంజయ్య , గానం.వందేమాతరం శ్రీనివాస్   

అయ్యోనివా నీవు , రచన: గూడ అంజయ్య, గానం.తేలువిజయ    

జ్ఞానం ఒకడి సొత్తు , రచన: వంగపండు ప్రసాదరావు, గానం.వందేమాతరం శ్రీనివాస్     

ఎంతో సాహసమైనది, రచన: అభినయ శ్రీనివాస్, గానం.మిత్ర          

తెలంగాణ వచ్చేదాకా , రచన: సుద్దాల రాజయ్య , గానం.వందేమాతరం శ్రీనివాస్ .         

## మూలాలు

## బయటి లింకులు
*చిత్ర పాటలు]
వర్గం:2011 తెలుగు సినిమాలు
కందిరీగ (సినిమా)

**కందిరీగ** 2011 లో విడుదలైన తెలుగు చిత్రం. రామ్, హన్సికా మోట్వాని కథానాయకా నాయికలు. 
## కథ
## తారాగణం
*రామ్ పోతినేని - శ్రీను
*హన్సికా మోట్వాని - శృతి
*ఫిష్ వెంకట్ -
* అక్షా పార్ధసాని - సంధ్య
* సోనూ సూద్ - భవాని
* జయప్రకాష్ రెడ్డి - రాజన్న
* చంద్రమోహన్ - శ్రీను తండ్రి
* శ్రీనివాస రెడ్డి
* ఎమ్.ఎస్.నారాయణ
* ప్రగతి
* రమాప్రభ
* రఘుబాబు
* ధర్మవరపు సుబ్రహ్మణ్యం
* బ్రహ్మానందం 
* స్వాతి రెడ్డి
* ప్రవీణ్

## సాంకేతిక వర్గం
*సంతోష శ్రీనివాస్ - దర్శకుడు
*తమన్ - సంగీతం
*బెల్లంకొండ సురేశ్ - నిర్మాత 

## పాటల జాబితా
జెంటిల్ మాన్ , రచన: భాస్కర భట్ల రవికుమార్, గానం. రంజిత్ కోరస్ 

చంపకమాల , రచన: రామజోగయ్య శాస్త్రి, గానం.కార్తీక్,సుచిత్ర   

నేనుకుడితే , రచన: భాస్కర భట్ల రవికుమార్, గానం.నవీన్ మాధవ్, ఎం ఎల్ ఆర్ కార్తీకేయన్, ఆలాప్ రాజు , రంజిత్, రనినా రెడ్డి ,దర్శన    

ఏంజెలీనా, రచన: రామజోగయ్య శాస్త్రి, గానం.రంజిత్, రనినా రెడ్డి ,సుచిత్ర     

ప్రేమే , రచన: రామజోగయ్య శాస్త్రి, గానం.రంజిత్, హేమచంద్ర , దీపు, రేవంత్ కుమార్, ఎం ఎల్ ఆర్ కార్తీకేయన్ , బిందు మహిమ, గీతామాధురి, శ్రావణ భార్గవి.    

## బయటి లంకెలు
* చిత్ర సమీక్ష

వర్గం:2011 తెలుగు సినిమాలు
వర్గం:బ్రహ్మానందం నటించిన సినిమాలు
వర్గం:చంద్రమోహన్ నటించిన సినిమాలు
పప్పనపల్లె

**పప్పన పల్లె** వైఎస్‌ఆర్ జిల్లా, ఎస్. మైదుకూరు మండలానికి చెందిన రెవెన్యూయేతర గ్రామం.

## సమీప గ్రామాలు
*వనిపెంట
*మిట్టమానిపల్లె
*జంగంపల్లె
## గ్రామంలో ప్రధాన పంటలు
*వరి
*వేరుశెనగ
*చెరుకు
*ప్రొద్దుతిరుగుడు
## గ్రామంలో ప్రధాన వృత్తులు
*వ్యవసాయం
*మంగలి
## మూలాలు
పోరు

**పోరు** [ pōru ] pōru. తెలుగు v. n. To fight, contend, struggle. కలహించు, యుద్ధము చేయు. పోరి సాధించె he mastered it with difficulty. "దర్పముమీర బోరు మదదంతులపోల్కి." N. ix. 191. n. A fight, combat, struggle, quarrel; teasing, troubling, insistence. ఇంటిలోని పోరు family jars or brawls. ఆ పిల్ల పోరు పెట్టుచున్నది the child is giving a lot of trouble. పిచ్చిక పోరు the uproar that sparrows make. పోరుట pōruṭa. n. Fighting. పోరుదిండి pōru-dinḍi. n. A quarrelsome person, an epithet applied to Nārada, నారదుడు. పోరుపెట్టు pōru-peṭṭu. v. n. To tease, to plague, తొందరపెట్టు. To cry aloud, as a child. పోరాడు or పోరితమాడు pōr-āḍu. v. n. To fight, grapple, contend, struggle. కలహించు, యుద్ధము చేయు. పోరాట or పోరాటము pōr-āta. n. A combat, a fight, a dispute, కలహము, యుద్ధము. పోరించు pōrinṭsu. v. n. To breed a quarrel, to incite to quarrel. జగడానకు ఉసికొల్పు. "నీపోటువాటుననిపుడిట్లుమమ్ము, పోరించితివిజంత్రబొమ్మనాయక్క." HD. ii. 1194. పోరితము pōritamu. (పోరు+ఇతము.) n. War, a battle, a fight. యుద్ధము, పోరాటము. A quarrel, కలహము. Misunderstanding, స్పర్ధ.

## ఇవి కూడా చూడండి
* పోరాటం (సినిమా)
* పోరు తెలంగాణ
* సవతి పోరు (సినిమా)
లిగ్నోసెరిక్ ఆమ్లం

**లిగ్నోసెరిక్ ఆమ్లం** (**Lignoceric acid**, or **tetracosanoic acid**) ఒక రకమైన సంతృప్త కొవ్వు ఆమ్లం. దీని రసాయన ఫార్ములా : C23H47COOH. ఇది వుడ్ తారు, ఇతర సెరిబ్రోసైడ్స్ లోను కొద్దిగా ఇతర శాక నూనెలలో లభించును. వేరుశెనగ నూనెలో సుమారు 1.1%–2.2% లిగ్నోసెరిక్ ఆమ్లం ఉంటుంది.

లిగ్నిన్‌ (Lignin) ను తయారుచేయునప్పుడు ఉప ఉత్పత్తిగా లిగ్నొసెరిక్‌ ఆసిడు ఏర్పడును.

సంతృప్త కొవ్వు ఆమ్లాలలో ఎక్కువ కార్బనులను కలిగిన కొవ్వు ఆమ్లము లిగ్నొసెరిక్‌ ఆమ్లం. లెగుమినస్‌ కుటుంబానికి చెందిన 'Adenanthera pavonina' విత్తన నూనెలో20% వరకు ఈ ఆమ్లం ఉంది. తవుడు నూనె లోని వ్యాక్సులో (వ్యాక్సు భారంలో) 30% వరకు లిగ్నొసెరిక్‌ ఆమ్లం ఉంది. అలాగే కార్నుబా వ్యాక్సులో కూడా 30% వరకు ఈఆమ్లం వునికిని గుర్తించారు. మిగతా నూనెలలో అంతగా ఈఆమ్లం కన్పించదు. మెదడు పెరుగుదల సమయంలో ఈఆమ్లం అవసరమున్నది. ఆయితే దేహంలోని అసెటైల్‌ కొ ఎంజైమ్ 'ఎ' (acetyl .Co-A) దీన్నిఉత్పత్తి చేస్తుంది (Bio-synthses).

**సౌష్టవ అణు ఫార్ములా:C<sub>23</sub>H<sub>47</sub>COOH

**భౌతికలక్షణాల పట్టిక'''

## మూలాలు

వర్గం:కొవ్వు ఆమ్లాలు
ఆవులవారి పాలెం

**ఆవులవారిపాలెం** పల్నాడు జిల్లా లోని క్రోసూరు మండలానికి చెందిన రెవెన్యూయేతర గ్రామం, ఈ ఊరు పిడుగురళ్ళ నుంచి క్రోసూరు వెళ్ళే దారిలో ఉంది. పిన్ కోడ్:522 411  ఇక్కడి జనాభా సుమారు 3000-4000 ఉంటుంది. గ్రామంలో అన్ని రకాల పంటలు పండుతాయి, ఆవులవారిపాలెంలో మొత్తం 2 పాఠశాలలు, 5 గుళ్ళూ ఉన్నాయి.

ఈ ఊరు నుంచి ఛాల మంధి వివిధ రంగాల్లో ఉన్నత స్థానాలలో ఉన్నారు.

* ఫార్మ రంగం: గంగసాని నరసింహారెడ్డి, చింతా లక్ష్మణరెడ్డి, నెరాటి శ్రీనివాసరెడ్డి, అప్పిరెడ్డి వెంకటేశ్వరరెడ్డి మొదలగువారు,
* కంప్యుటర్ రంగం: గంగసాని వీరరెడ్డి, అప్పిరెడ్డి నరసింహారెడ్డి, క్రిష్టిపాటి వీరారెడ్డి, పారెడ్డి శ్రీనివాసరెడ్డి మొదలగువారు,
* కన్‌స్ట్రక్షన్ రంగం: క్రిష్టిపాటి రామిరెడ్డి మొదలగువారు.

:
## మూలాలు

వర్గం:క్రోసూరు మండలం లోని రెవిన్యూయేతర గ్రామాలు
సోడా

* సోడా ఒక పానీయం.
* సోడియమ్ కార్బొనేట్ అనగా చాకలి సోడా.
* సోడియం బైకార్బొనేట్ అనగా వంట సోడా లేదా బేకింగ్ సోడా.
* సోడియమ్ హైడ్రాక్సైడ్ అనగా కాస్టిక్ సోడా.
సూరత్ లోక్‌సభ నియోజకవర్గం

సూరత్ గుజరాత్ రాష్ట్రంలోని 26 లోక్‌సభ నియోజకవర్గాలలో ఒకటి. ఇప్పటివరకు ఇక్కడ 15 సార్లు ఎన్నికలు నిర్వహించగా భారతీయ జనతా పార్టీ 7 సార్లు, కాంగ్రెస్ పార్టీ 6 సార్లు, జనతా పార్టీ, కాంగ్రెస్ (ఓ) చెరోసారి విజయం సాధించాయి. పూర్వ ప్రధానమంత్రి మురార్జీ దేశాయ్ ఈ నియోజకవర్గం నుంచి వరసగా 5 సార్లు విజయం సాధించాడు. భాజపాకు చెందిన కాశీరాం రాణా వరసగా 6 సార్లు విజయం సాధించి డబుల్ హాట్రిక్ సృష్టించారు.
## అసెంబ్లీ సెగ్మెంట్లు
*ఓల్పాడ్ 
*సూరత్ ఈస్ట్ 
*సూరత్ వెస్ట్ 
*సూరత్ నార్త్ 
*వరచా రోడ్ 
*కరంజ్ 
*కతర్గాం 
## గెలుపొందిన  లోక్‌సభ సభ్యులు
ఇప్పటివరకు ఈ లోక్‌సభ నియోజకవర్గం నుంచి విజయం సాధించిన సభ్యులు, వారి పార్టీల వివరాలు:

## 2019 ఎన్నికలు
2019 లోక్‌సభ ఎన్నికల్లో బీజేపీ నుంచి దర్శన విక్రమ్ జర్దోష్ 5,48,230 ఓట్ల తేడాతో గెలిచింది. దర్శన విక్రమ్ జర్దోష్ 74.00 శాతం ఓట్లతో 795,651 ఓట్లను, 247,421 ఓట్లు (23.14 శాతం) పొంది కాంగ్రెస్ అభ్యర్థి అశోక్ పటేల్ (అధేవాడ) ను ఓడించింది. 
## 2014 ఎన్నికలు
2014 లోక్‌సభ ఎన్నికలలో, బిజెపి నుండి దర్శన విక్రమ్ జర్దోష్ సీటును గెలిచి, 75.75 శాతం ఓట్‌షేర్‌తో 718,412 ఓట్లను పొందింది. కాంగ్రెస్ అభ్యర్థి దేశాయ్ నైషద్‌భాయ్ భూపత్‌భాయ్ 185,222 ఓట్లు (19.53 శాతం) సాధించి రన్నరప్‌గా నిలిచారు. దర్శన విక్రమ్ జర్దోష్ 533,190 ఓట్ల తేడాతో దేశాయ్ నైషద్‌భాయ్ భూపత్‌భాయ్‌పై విజయం సాధించింది.

## ఇవి కూడా చూడండి
*సూరత్ జిల్లా
*సూరత్

## మూలాలు

## వెలుపలి లంకెలు

వర్గం:గుజరాత్ లోక్‌సభ నియోజకవర్గాలు
పోరుబందర్ లోక్‌సభ నియోజకవర్గం

పోరుబందర్ గుజరాత్ రాష్ట్రంలోని 26 లోక్‌సభ నియోజకవర్గాలలో ఒకటి. 1977 నుంచి ఇప్పటివరకు ఈ నియోజకవర్గానికి 10 సార్లు ఎన్నికలు జరుగగా భారతీయ జనతా పార్టీ 5 సార్లు, కాంగ్రెస్ పార్టీ 3 సార్లు, జనతాపార్టీ, జనతాదళ్‌లు చెరోసారి విజయం సాధించాయి. భాజపాకు చెందిన గోర్థన్‌భాయి జావియా వరుసగా 3 సార్లు విజయం సాధించి హాట్రిక్ సాధించాడు.
## నియోజకవర్గంలోని అసెంబ్లీ సెగ్మెంట్లు
*గోండల్
*జెట్‌పూర్
*ధోరాజి
*పోర్‌బందర్
*కుటియానా
*మానవదర్
*కేశోద్ 
## విజయం సాధించిన సభ్యులు
1977 నుంచి ఇప్పటివరకు ఈ నియోజకవర్గం నుంచి విజయం సాధించిన సభ్యులు, వారి పార్టీల వివరాలు.
*1977: ధర్మసింన్హ్ భాయి పటేల్ (జనతాపార్టీ).
*1980: మల్‌దేవ్‌జీ ఒడేద్రా (కాంగ్రెస్ పార్టీ).
*1984: పురుషోత్తం భాయి భలోడియా (కాంగ్రెస్ పార్టీ).
*1989: బల్వంత్ భాయి మన్వార్ (జనతాదళ్).
*1991: హరిలాలా పాటెల్ (భారతీయ జనతాపార్టీ)
*1996: గోర్థన్‌భాయి జావియా (భారతీయ జనతాపార్టీ)
*1998: గోర్థన్‌భాయి జావియా (భారతీయ జనతాపార్టీ)
*1999: గోర్థన్‌భాయి జావియా (భారతీయ జనతాపార్టీ)
*2004: హరిలాల్ పాటెల్ (భారతీయ జనతాపార్టీ)
*2009: విఠల్ భాయి రడాడియా (కాంగ్రెస్ పార్టీ) 
## ఇవి కూడా చూడండి
*పోరుబందర్
*పోరుబందర్ జిల్లా
## మూలాలు

## వెలుపలి లంకెలు

వర్గం:గుజరాత్ లోక్‌సభ నియోజకవర్గాలు
భారత జాతీయ చలనచిత్ర పురస్కారాలు - ఉత్తమ బాల కళాకారుడు

భారత జాతీయ చలనచిత్ర పురస్కారాలు (రజత కమలం Award) పొందిన **ఉత్తమ బాల కళాకారులు** :

## మూలాలు

*Munnabhai MBBS wins National Film Award - 2004 award coverage

వర్గం:భారత జాతీయ చలనచిత్ర పురస్కారాలు
శామిలి

**శామిలి** ప్రసిద్ధి చెందిన దక్షిణ భారత సినిమా నటి. ఈమె బాల నటిగా తెలుగు, తమిళ, మలయాళ, కన్నడ సినిమాలలో నటించింది. అంజలి సినిమా ఆమె నటించిన సినిమాలన్నింటిలో ఉత్తమమైనదిగా పేర్కొంటారు. ఈ సినిమాలో నటనకు 1990 లో భారత జాతీయ చలనచిత్ర పురస్కారం లభించింది.

## చిత్ర సమాహారం

## బయటి లింకులు
* 

వర్గం:తెలుగు సినిమా బాలనటులు
వర్గం:1987 జననాలు
వర్గం:జీవిస్తున్న ప్రజలు
ఆనంద్ లోక్‌సభ నియోజకవర్గం

ఆనంద్ గుజరాత్ లోని 26 లోక్‌సభ నియోజకవర్గాలలో ఒకటి. 1962 నుండి ఇప్పటివరకు ఈ నియోజకవర్గానికి జరిగిన 12 ఎన్నికలలో 10 సార్లు భారతీయ జాతీయ కాంగ్రెస్ విజయం సాధించింది. కాంగ్రెస్ (ఓ), భాజపాలు చెరో సారి గెలుపొందాయి.
## అసెంబ్లీ సెగ్మెంట్లు
*ఖాంబాట్
*బోర్సాద్
*అంక్లావ్
*ఉమ్రేత్
*పెట్లాడ్ 
*సోజిత్రా
*ఆనంద్ 

## గెలుపొందిన సభ్యులు

## ఇవి కూడా చూడండి
*ఆనంద్ జిల్లా.
*ఆనంద్ (పట్టణం)
## మూలాలు

## వెలుపలి లంకెలు

వర్గం:గుజరాత్ లోక్‌సభ నియోజకవర్గాలు
మాస్టర్ మంజునాథ్

**మంజునాథ్ నాయకర్** (ఆంగ్లం: Manjunath Nayaker; 1976 డిసెంబరు 23)గా జన్మించిన **మాస్టర్ మంజునాథ్** (**Master Manjunath**) ప్రముఖ సినీ, టి.వి. నటుడు. ఇతడు సుమారు 68 కన్నడ, హిందీ, తెలుగు సినిమాలలో నటించాడు.

## నట జీవితం
దూరదర్శన్, వెండితెరలో శంకర్ నాగ్ దర్శకత్వంలో నిర్మించిన మాల్గుడి రోజులు (1987) లో ఇతడి నటన పలువురి ప్రశంశలు పొందినది. ఇది ఆర్.కే. నారాయణ్ రచించిన స్వామి అతని మిత్రులు ఆధారంగా తీసారు. దీనికి గాను అతనికి ఆరు జాతీయ, అంతర్జాతీయ పురస్కారాలు లభించాయి. తర్వాత అగ్నిపథ్ (1990) సినిమాలో విజయ్ గా అమితాబ్ బచ్చన్ తో నటించాడు. తెలుగు పరిశ్రమలో స్వాతి కిరణం (1992) లో ముమ్మూట్టితో దీటుగా నటించి మెప్పించాడు.

ఇతడు 19 సంవత్సరాల వయసులో నటనకు స్వస్తి పలికి చదువు మీద శ్రద్ధ చూపి ఎమ్.ఎ. (సోషియాలజీ), చలనచిత్రీకరణలో డిప్లొమా, సి.ఎ. పూర్తిచేశాడు., 

## వ్యక్తిగత జీవితం
మంజునాథ్ క్రీడాకారిణి స్వర్ణరేఖను వివాహమాడారు. ఇతడు ప్రస్తుతం బెంగళూరులో ఒక సాఫ్ట్ వేర్ సంస్థలో పనిచేస్తున్నాడు.

## మూలాలు

## బయటి లింకులు
* 

వర్గం:తెలుగు సినిమా బాలనటులు
వర్గం:1976 జననాలు
వర్గం:జీవిస్తున్న ప్రజలు
పంచ్‌మహల్ లోక్‌సభ నియోజకవర్గం

**పంచ్‌మహల్ నియోజకవర్గం** గుజరాత్‌లోని 26 లోక్‌సభ నియోజకవర్గాలలో ఒకటి. 2008 నియోజకవర్గాల పునర్వవస్థీకరణలో ఇది కొత్తగా ఏర్పడింది. 2009లో తొలిసారిగా ఈ నియోజకవర్గానికి జరిగిన ఎన్నికలో భారతీయ జనతా పార్టీ విజయం సాధించింది. ఈ నియోజకవర్గానికి మొదటి పార్లమెంటు సభ్యుడు ప్రభాత్‌సింగ్ ప్రతాప్‌సింగ్ చౌహాన్.

## అసెంబ్లీ సెగ్మెంట్లు
*థాస్రా
*బాలాసినోర్
*లునావాడ
*షెహ్రా
*మోవ్రా హడాఫ్
*గోధ్రా
*కలోల్

## పార్లమెంటు సభ్యులు

## 2019 ఎన్నికల ఫలితాలు

 
 

## మూలాలు

వర్గం:గుజరాత్ లోక్‌సభ నియోజకవర్గాలు
వడోదర లోక్‌సభ నియోజకవర్గం

thumb|2014లో విజయం సాధించిన పార్లమెంటు సభ్యుడు నరేంద్రమోదీ
వడోదర గుజరాత్ లోని 26 లోక్‌సభ నియోజకవర్గాలలో ఒకటి. 1957 నుండి ఇప్పటివరకు ఈ నియోజకవర్గానికి జరిగిన 14 ఎన్నికలలో 7 సార్లు భారతీయ జాతీయ కాంగ్రెస్, 5 సార్లు భారతీయ జనతా పార్టీ విజయం సాధించగా స్వతంత్ర పార్టీ, జనతాదళ్‌లు చెరోసారి విజయం సాధించాయి.
## అసెంబ్లీ సెగ్మెంట్లు
*సావ్లి
*వఘోడియా
*వడోదర సిటీ 
*సయాజిగంజ్ 
*అకోటా 
*రావుపుర 
*మంజల్‌పూర్ 
## విజయం సాధించిన సభ్యులు

## ఇవి కూడా చూడండి
*వడోదర జిల్లా
*వదోదర
## మూలాలు

వర్గం:గుజరాత్ లోక్‌సభ నియోజకవర్గాలు
కె.వి.యస్.కుటుంబరావు

**కె. వి. యస్. కుటుంబరావు** తెలుగు సినిమా రచయిత, దర్శకుడు.

## సినిమాలు

### తెలుగు
* పగ సాధిస్తా (1970)
* నమ్మకద్రోహులు (1971)
* రివాల్వర్ రాణి (1971) 
*మొనగాడొస్తున్నాడు జాగ్రత్త 1972
* ఒక నారి - వంద తుపాకులు (1973)
* పసివాని పగ (1973)
* విచిత్ర జీవితం - సహదర్శకుడు

### కన్నడ

* మాయా మనుష్య (1976)
* వసంత నిలయ (1982)
* భాగ్యద బేలకు (1981)

## మూలాలు

వర్గం:తెలుగు సినిమా దర్శకులు
వర్గం:కన్నడ సినిమా దర్శకులు
జాంనగర్ లోక్‌సభ నియోజకవర్గం

**జాంనగర్ లోక్‌సభ నియోజకవర్గం** (గుజరాతి: જામનગર લોકસભા મતવિસ્તાર)) గుజరాత్‌లోని 26 లోక్‌సభ నియోజకవర్గాలలో ఒకటి. 1957 నుండి ఇప్పటివరకు జరిగిన 14 లోక్‌సభ ఎన్నికలలో ఈ నియోజకవర్గం నుంచి 6 సార్లు భారతీయ జాతీయ కాంగ్రెస్, 5 సార్లు భారతీయ జనతా పార్టీ, 2 సార్లు స్వతంత్రపార్టీ, ఒకసారి జనతాదళ్ గెలుపొందాయి.
## అసెంబ్లీ సెగ్మెంట్లు
ఈ నియోజకవర్గంలో 7 అసెంబ్లీ సెగ్మెంట్లు ఉన్నాయి.
*కలవాడ్
*జాంనగర్ (గ్రామీణ)
*జామ్‌నగర్ నార్త్ 
*జామ్‌నగర్ సౌత్ 
*జాంజోథ్‌పూర్
*ఖాంబాలియా
*ద్వారక

## పార్లమెంటు సభ్యులు

## ఇవి కూడా చూడండి
*జాంనగర్ జిల్లా

## మూలాలు

వర్గం:గుజరాత్ లోక్‌సభ నియోజకవర్గాలు
ఖేడా లోక్‌సభ నియోజకవర్గం

**ఖేడా లోక్‌సభ నియోజకవర్గం** (గుజరాతి: ખેડા લોકસભા મતવિસ્તાર) గుజరాత్ రాష్ట్రంలోని 26 లోక్‌సభ నియోజకవర్గాలలో ఒకటి. 1977 నుండి 1984 వరకు వరుసగా 3 సార్లు అజిత్‌సిన్హ్ దభి విజయం సాధించి హాట్రిక్ సాధించాడు. ఆ తర్వాత 1996 నుండి 2009 వరకు దిన్షా పాటెల్ వరుసగా 5 విజయాలు సాధించి ప్రస్తుతం ఈ నియోజకవర్గానికి ప్రాతినిధ్యం వహిస్తున్నాడు.
## అసెంబ్లీ సెగ్మెంట్లు
*దస్‌క్రోయ్
*ధోల్కా 
*మాటర్
*నడియాడ్
*మెహ్మదాబాద్
*మహుధా
*కపాద్‌వంజ్
## విజయం సాధించిన సభ్యులు
*1951: భరత్‌సిన్గ్‌జీ ధభి (భారత జాతీయ కాంగ్రెస్)
*1957: ఫతేసిన్హ్‌జీ థకోర్ (ఇండిపెండెంట్)
*1971: ధర్మ్‌సిన్హ్ దేశాయ్ (భారత జాతీయ కాంగ్రెస్)
*1977: అజిత్‌సిన్హ్ ధభి (భారత జాతీయ కాంగ్రెస్)
*1980:అజిత్‌సిన్హ్ ధభి (భారత జాతీయ కాంగ్రెస్)
*1984: అజిత్‌సిన్హ్ ధభి (భారత జాతీయ కాంగ్రెస్)
*1989: ప్రభాత్‌సిన్హ్ చౌహాన్ (జనతాదళ్)
*1991: ఖుషిరాం జేస్వాని (భారతీయ జనతా పార్టీ)
*1996: దిన్షా పటేల్ (భారత జాతీయ కాంగ్రెస్)
*1998: దిన్షా పటేల్ (భారత జాతీయ కాంగ్రెస్)
*1999: దిన్షా పటేల్  (భారత జాతీయ కాంగ్రెస్)
*2004: దిన్షా పటేల్  (భారత జాతీయ కాంగ్రెస్)
*2009: దిన్షా పటేల్  (భారత జాతీయ కాంగ్రెస్)

## ఇవి కూడా చూడండి
*ఖేడా జిల్లా

## మూలాలు

వర్గం:గుజరాత్ లోక్‌సభ నియోజకవర్గాలు
వలసపల్లి

**వలసపల్లి**, కృష్ణా జిల్లా, ముసునూరు మండలానికి చెందిన గ్రామం. 
## గ్రామ భౌగోళికం
ఇది సముద్రమట్టానికి 16 మీ.ఎత్తులో ఉంది

## సమీప గ్రామాలు
యెల్లాపురం 3 కి.మీ, ముసునూరు 5 కి.మీ, చెక్కపల్లి 7 కి.మీ, లోపుడి 7 కి.మీ, చింతపల్లి 7 కి.మీ.

## గ్రామానికి రవాణా సౌకర్యాలు
ధర్మాజిగూడెం, విజయవాడ నుండి రోడ్దు రవాణా సౌకర్యం ఉంది. రైల్వేస్టేషన్: విజయవాడ 61 కి.మీ.దూరంలో ఉంది.

## గ్రామంలో విద్యా సౌకర్యాలు
జిల్లాపరిషత్ ప్రాథమికోన్నత పాఠశాల, గుల్లపూడి
## గ్రామానికి వ్యవసాయం, సాగునీటి సౌకర్యం
ఈ గ్రామం లోని పంటలకు సాగునీరు యెక్కువగ భూగర్భ జలాల పై, కాలువ జలాలపై ఆధారపడి ఉంది. ఈ గ్రామానికి తూర్పు వైపున తమ్మిలేరు కాలువ ప్రవహిస్తూ ఉంది.

## గ్రామ పంచాయతీ
2013, జూలైలో ఈ గ్రామ పంచాయతీకి నిర్వహించిన ఎన్నికలలో కొండపల్లి యాకోబు ఉపసర్పంచిగా ఎన్నికైనాడు

## దర్శనీయ ప్రదేశాలు/దేవాలయాలు
ఒక రామాలయము, సుందర అభయ హనుమాన్ ఆలయము, నాగేంద్ర స్వామి ఆలయము, 2 చర్చిలు ఉన్నాయి. కార్తీక మాసంలో నాగేంద్ర స్వామికి పుట్టలో పాలు పోయడానికి భక్తులు వివిధ ప్రాంతాల నుంచి వస్తుంటారు. చాలా మహిమగల స్వామి అని ప్రతీతి. వలసపల్లి అడ్డరోడ్లో వెలసిన వెంకటేశ్వర స్వామి వారి దేవాలయం ఇటీవల చాలా ప్రాచుర్యంలోకి వచ్చింది ప్రతి శనివారం జిల్లాలో వివిధ ప్రాంతాల నుంచి ఎంతోమంది భక్తులు కాలినడకన విచ్చేసి స్వామివారిని దర్శించుకుని కానుకలు మొక్కుబడులు సమర్పిస్తున్నారు. ప్రతి శనివారం విశేషంగా అన్న సమారాధన జరుగుతుంది. దేవాదయ ధర్మాదాయ శాఖ ఈ దేవాలయంలో నిత్య ఉత్సవ పూజాధికాలు నిర్వహిస్తున్నారు. 

## గ్రామంలో ప్రధాన పంటలు
ఈ గ్రామంలో యెక్కువగ పత్తి, మిరప సాగు, వరి సాగుబడి జరుగుతుంది.

## గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు
## గ్రామ విశేషాలు
వలసపల్లి ఒక అందమైన, ప్రశాంతమైన వాతావరణం గల గ్రామం. సుమారు2500 మంది జనాభా గల ఈ పంచాయితి చుట్టుప్రక్కల గ్రామాలతొ పాటు అభివృద్ధిలో ఉన్న సుందర గ్రామం. ఇక్కడ అన్ని రకాల కులాల, మతాల వారు కలిసి మెలిసి నివసిస్తున్నారు. ఇక్కడ కమ్మ, విశ్వబ్రాహ్మణులు, రజకులు, హరిజనులు, ముస్లింలు, యాదవులు, మాదిగ ఇలా అన్ని రకాల కులాలకు చెందినవారు ఉన్నారు. 
## మూలాలు

## వెలుపలి లింకులు

వర్గం:రెవెన్యూయేతర గ్రామాలు
సీతారామపురం (అశ్వాపురం)

**సీతారామపురం (అశ్వాపురం)**, ఖమ్మం జిల్లా, అశ్వాపురం మండలానికి చెందిన గ్రామం. 

గొల్లగూడెం పంచాయితీ లోని ఒక గ్రామం.200 కుటుంబాలు ఇక్కడ నివసిస్తున్నాయి.

## మూలాలు

## వెలుపలి లంకెలు
ఊసరవెల్లి (సినిమా)

**ఊసరవెల్లి ** 2011 తెలుగు సినిమా. సురేందర్ రెడ్డి దర్శకత్వంలో ఎన్.టి.రామారావు జూనియర్, తమన్నా ప్రధాన పాత్రల్లో నటించారు. కిక్ షామ్, ప్రకాష్ రాజ్, విద్యుత్ జమ్వాల్, పాయల్ ఘోష్, మురళి శర్మ, జయ ప్రకాష్ రెడ్డి, రెహమాన్ సహాయక పాత్రల్లో నటించారు. ఈ చిత్రానికి సంగీతం దేవి శ్రీ ప్రసాద్ సమకూర్చాడు. ఈ చిత్రం ప్రపంచవ్యాప్తంగా 1,800 స్క్రీన్లలో విడుదలైంది. ఈ సినిమా విడుదలైన రోజున ₹ 16.3 కోట్లు వసూలు చేసి, తొలి రోజు స్థూల వసూళ్ళలో టాలీవుడ్ రికార్డును బద్దలుకొట్టింది.

## కథ
## తారాగణం
*ఎన్.టి.ఆర్. (తారక్)-టోనీ,
*తమన్నా-నిహా
*సాయాజీ షిండే - టోనీ తండ్రి
*హారిక (పాయల్ ఘోష్)
*శ్యామ్
*శ్రీమాన్
*మురళీ శర్మ
*జయప్రకాష్ రెడ్డి
*తనికెళ్ళ భరణి
*రఘు బాబు
*బెనర్జీ
*రెహమాన్ 
*ఆహుతి ప్రసాద్ 
*ఎం ఎస్.నారాయణ 
*వేణు మాధవ్ 
*అజయ్ 
*అమిత్ తివారి 
*చక్రవర్తి రామచంద్ర 
*శివనారాయణ నారిపెద్దీ 
*రఘు కారుమంచి 
*ప్రభాస్ శీను 
*జి వి.సుధాకర్ 
*సాయి 
*దువ్వాసి మోహన్ 
*అద్విక్ మహాజన్ 
*విద్యుత్ జమ్మియల్.

## సాంకేతిక వర్గం

* స్క్రీన్ ప్లే, దర్శకత్వం: సురేందర్ రెడ్డి 
* మాటలు: వక్కంతం వంశీ
* సంగీతం: దేవీశ్రీ ప్రసాద్ 
* పాటలు:సిరివెన్నెల సీతారామశాస్త్రి, చంద్రబోస్, అనంత శ్రీరామ్, రామజోగయ్య శాస్త్రి 
* నేపథ్య గాయకులు: చిన్మయి, దేవిశ్రీ ప్రసాద్, జస్ప్రిత్, ఫ్రాంకోయిస్ కాస్టెలినో, కార్తికేయన్, విజయ్ ప్రకాష్, నేహాబాసిన్, ముకేష్, సుచిత్ర, ఉజ్జయిని 
* ఛాయా గ్రహణం: రసూల్ ఎల్లోర్ 
* నృత్యాలు: రాజు- సుందరం 
* కూర్పు: గౌతంరాజు 
* పోరాటాలు: రామ్- లక్ష్మణ్ 
* నిర్మాత: బి.వి.ఎస్.ఎన్.ప్రసాద్ 
* నిర్మాణ సంస్థ: శ్రీవేంకటేశ్వర సినీ చిత్ర 
* విడుదల:06:10:2011.

## పాటలు

## మూలాలు

వర్గం:2011 తెలుగు సినిమాలు
వెంకట్రావు

**వెంకట్రావు** అనేది తెలుగునాట ఒక సాధారణమైన పేరు. *వెంకట్రావు* పేరుతో ఉన్న కొన్ని వ్యాసాలు.

* కళా వెంకటరావు - (1900 - 1959) ప్రముఖ స్వాంతంత్ర్య యోధులు. 
* టి. వెంకట్రావు లేదా కార్టూనిస్ట్ టీవీ - వ్యంగ్య చిత్ర కారుడు
* పాలడుగు వెంకట్రావు - కృష్ణాజిల్లా రాజకీయ నాయకుడు
మొల

**మొల** [ mola ] mola. తెలుగు n. The waist, the middle, కటి ప్రదేశము. A wedge, pin, large nail, or spike. The pin or needle of a balance, త్రాసుముల్లు, చీల. మొలత్రాసు a balance which has a tongue. "ధమనియు శ్రావణంబు మొలత్రాసును పట్టెడ నీరుకారు" H. ii. 200. దిసమొల or మొండిమొల stark nakedness, utter nudity. 
* మొలకట్టు mola-kaṭṭu. n. A girdle or waist-band. నడుముకు కట్టుకొనే త్రాడు, మొలమాలు. A waist cloth, కట్టుకోక. 
* మొలకత్తి mola-katti. n. A dagger, బాకు. 
* మొలకులికి or మొలకొలికి mola-kuliki. n. A kind of grain, ధాన్యవిశేషము. 
* మొలతాడు mola-tāḍu. n. The small string tied round a Hindu's waist whence is suspended the bit of cloth which serves as a modesty piece. కటిసూత్రము. బంగారు మొలతాడు a woven cord of golden wire. మొలతాటి గోడ mola-tāṭi-gōḍa. n. A parapet, or rail wall. మేలుగోడ. 
* మొలనూలు mola-nūlu. n. A girdle, a zone: a cestus of gold or silver, worn by women. ఆడువారి కటిమాత్రము.
కార్టూనిస్ట్ టీవీ

thumb|టీవీ పొలిటికల్ కార్టూనిస్ట్
**టీవీ** అసలు పీరు **టి.వెంకట్రావు**. ఇతడు రాజకీయ కార్టూనిస్ట్. అంటీ రాజకీయాల పై చిత్రించే వ్యంగ్య చిత్ర కారుడు. 1961 సం. నుండి ఈయన విశాలాంధ్ర దినపత్రిక లో కార్టూన్లు గీస్తున్నారు. అంటే గత 50 సంవత్సరాలుగ కార్టూనిస్టుగ పనిచేస్తున్నారు. . ఈయన 2003 సంవత్సరములో ఐక్య రాజ్య సమితి నుంచి ఆనరబుల్ మెన్షన్ అవార్డును అందుకున్నారు. 2004 కు గాను బెస్ట్ కార్టూనిస్టు అవార్డును ఆంధ్ర ప్రదేశ్ ప్రభుత్వం నుండి అందుకున్నారు. 2007లో ఆంధ్రప్రదేశ్ అభ్యుదయరచయితల సంఘం, గుంటూరు జిలాశాఖ వారిచే అమరజీవి పులుపుల వెంకటశివయ్య సాహితీ సత్కారంస్వీకరించారు.
## జీవిత విశేషాలు
వీరు 1944, ఫిబ్రవరి 2వ తేదీన పశ్చిమ గోదావరి జిల్లా, ఏలూరులో అప్పాయమ్మ, రాములు దంపతులకు జన్మించారు. బి.ఎ.ఫైన్ ఆర్ట్స్ చదివారు. కార్టూనిస్ట్‌గా, పెయింటింగ్ టీచర్‌గా వృత్తిని స్వీకరించారు. చిత్రసూత్ర కరెస్పాండెన్స్ స్కూల్‌ను స్థాపించి 1500మందికి పైగా చిత్రకారులను తయారుచేశారు.
## గ్రంథాలు
వీరు ఈ క్రింది చిత్రకళాగ్రంథాలను ప్రచురించారు. 
# టి.వి.రాజకీయ కార్టూన్లు
# చిత్రకళ చరిత్ర
# డ్రాయింగ్ నేర్చుకోండి
# పెయింటింగ్ నేర్చుకోండి
# కార్టూన్లు నేర్చుకోండి
## మూలాలు

వర్గం:పశ్చిమ గోదావరి జిల్లా కార్టూనిస్టులు
వర్గం:పులుపుల వెంకటశివయ్య అవార్డు గ్రహీత
అభ్యుదయ రచయితల సంఘం

**అభ్యుదయ రచయితల సంఘం** (టూకీగా **అరసం**) సామాజిక అభ్యుదయాన్ని కోరే రచయితల సంఘం. జాతీయ స్థాయిలో 1936వ సంవత్సరంలో అఖిల భారత అరసం ఏర్పడింది.
ఇది ఆంధ్రప్రదేశ్ రాష్ట్రంలో 1943వ సంవత్సరంలో తెనాలి పట్టణంలో ఏర్పడింది. ఆనాటి ప్రథమ సమావేశానికి ప్రముఖ రచయిత తాపీ ధర్మారావు గారు అధ్యక్షత వహించారు.ఈ సంఘపు స్వర్ణోత్సవాలు కూడా తెనాలిలోనే 1994 ఫిబ్రవరి 12, 13 తేదీలలో నిర్వహించారు.

## చరిత్ర
దీనికి 1935లో ఇంగ్లాండ్‌లో పునాదులు పడ్డాయని చరిత్ర చెబుతున్నది. 1936లో లక్నోలో జరిగిన ప్రోగ్రెసివ్ రైటర్స్ అసోసియేషన్ తొలి సభలు తోడ్పడ్డాయి. రవీంద్రనాథ్ టాగోర్, ప్రేమ్‌చంద్ వంటివారి మద్దత్తు, మంటో, చుగ్తాయ్, ముల్క్‌ రాజ్ ఆనంద్ వంటివారి భాగస్వామ్యంతో జరగడం వల్ల ఈ సభలు దేశం నలుమూలలా రచయితలను ఆకర్షించాయి.

పిదప 1943 సంవత్సరం విజయనగరంలో కూడా చాగంటి సోమయాజులు, శెట్టి ఈశ్వరరావు వంటి రచయితలు ఇటువంటి వేదిక ఆవిర్భావం కొరకు ఆలోచిస్తున్న సమయంలో తెనాలి నుంచి చదలవాడ పిచ్చయ్య కూడా వీరితో కలిశారు. అప్పటికే తెలుగు సాహిత్యంలో ప్రసిద్ధులైన అనిశెట్టి సుబ్బారావు, బెల్లంకొండ రామదాసు, ఏల్చూరి సుబ్రహ్మణ్యం, రెంటాల గోపాలకృష్ణ, కుందుర్తి, మగ్దూం, సోమసుందర్, వట్టికోట, కొడవటిగంటి, దాశరథి, చంద్రమౌళి చిదంబరరావు తదితర రచయితలకు ఇటువంటి సంఘం ఒకటి ఏర్పడాలని కోరిక ఉండినది. దాని కొరకు చదలవాడ పిచ్చయ్య పూనిక మీద అందరూ వచ్చి పాల్గొనేందుకు వీలుగా తెనాలిలో 1943 ఫిబ్రవరి 13, 14 తేదీలలో తొలి ఆంధ్ర అభ్యుదయ రచయితల సంఘం సభలు జరిగాయి. వీటికి తాపీ ధర్మారావు అధ్యక్షత వహించారు. ఆ తర్వాత రెండో మహాసభ విజయవాడలో, మూడవది రాజమండ్రిల, గుంటూరు జిల్లా పెదపూడిలో నాలుగో మహాసభ జరిగాయి. అనంతరం దేశంలో ఏర్పడ్డ పరిణామాల వల్ల ఆ తరువాతి ఎనిమిదేళ్ల దాకా అంటే 1955 దాకా అరసం తన అయిదో మహాసభలు నిర్వహించుకోలేకపోయింది. 1955లో ఈ సభలు ఉప్పల లక్ష్మణరావు, శ్రీశ్రీ ఆధ్వర్యంలో జరిగాయి.

ఇక ఆరో మహా సభలకు పట్టిన కాలం అక్షరాలా పందొమ్మిదేళ్లు. ఇవి ఒంగోలులో 1974లో జరిగాయి. ఈ పందొమ్మిదేళ్ల కాలంలో కొత్త కవితాస్వరాలు వచ్చి అలుముకున్న స్తబ్దతను ప్రశ్నించాయి. దిగంబర, పైగంబర వంటి కవితా ఉద్యమాలు తమ వంతు ప్రభావాన్ని ప్రసరించాయి. హైదరాబాద్‌లో 1970 జూలై 4న విరసం ఆవిర్భవించింది. ఆ తర్వాత అరసంలో రెండు వర్గాలు ఏర్పడి పోటాపోటీ సభలు నిర్వహించాయి. క్రమంగా అసలు అరసం స్తబ్దుగా అయిపోవడంతో కొత్త అరసం బలం పుంజుకుంది. తుదకు అరసం ఏ రాజకీయ పక్షానికీ అనుబంధ సంస్థ కాదని తేల్చి చెప్పిన చాసో కూడా ఆరుద్ర సూచనతో ఎమర్జెన్సీకి మద్దతు ఇచ్చిన సిపిఐవారి వేదికైన కొత్త అరసంలో చేరి తను మరణించే వరకు అంటే పదకొండో మహాసభ వరకూ సేవలందిస్తూనే వచ్చారు. వారి కాలంలోనూ ఆ తరువాత కూడా డా.పరుచూరి రాజారాం, డా.ఎస్.వి.సత్యనారాయణ, డా.చందు సుబ్బారావు, పెనుగొండ లక్ష్మీ నారాయణ ప్రభృతులు బాధ్యతలు నిర్వహిస్తూ వచ్చారు.

## మూలాలు

వర్గం:1943 స్థాపితాలు
అభ్యుదయ రచయితల సంఘం
ముగ్గురు (సినిమా)

**ముగ్గురు** 2011 లో విడుదలైన తెలుగు చిత్రం. నవీదీప్, శ్రద్ధా దాస్, రీమా సేన్ ప్రధాన పాత్రల్లో నటించారు. విఎన్ ఆదిత్య దర్శకత్వం వహించిన ఈ సినిమాను సురేష్ ప్రొడక్షన్స్ పతాకంపై డి. రామానాయుడు నిర్మించాడు. ఈ చిత్రంలో అవసరాల శ్రీనివాస్, రాహుల్, సంజన, సౌమ్య బొల్లాప్రగడ కూడా నటించారు. ఈ చిత్రంలో మోహిని పాత్ర పోషించినందుకు సౌమ్య బొల్లాప్రగడ ప్రశంసలు అందుకున్నారు. వినోదభరితమైన ఈ చిత్రం 2011 ఆగస్టు 14 న పెద్ద ప్రచారంతో విడుదలైంది. బాక్సాఫీస్ వద్ద ఫరవాలేదుగా వసూళ్లు సాధించింది.

## తారాగణం

* పవన్‌గా నవదీప్
* బాలత్రిపుర సుందరిగా రీమా సేన్
* శాలినిగా శ్రద్ధా దాస్
* అంజీగా అవసరల శ్రీనివాస్
* మారుతిగా రాహుల్
* యామినిగా సంజన గల్రానీ
* మోహినిగా సౌమ్య బొల్లాప్రగడ
* జెపిగా అహుతి ప్రసాద్
* చోటా డాన్ గా బ్రహ్మానందం
* బడే మియాగా అలీ
* వేణు మాధవ్
* సుబ్బారావుగా ధర్మవరపు సుబ్రమణ్యం
* ఉద్యోగ ఏజెంట్‌గా ఉత్తేజ్
* చోటే మియాగా తగుబోతు రమేష్
* కామియో ప్రదర్శనలో శివాజీ

## పాటలు

## లంకెలు
* చిత్ర మాలిక 
*చిత్ర వివరాలు

## మూలాలు


వర్గం:రామానాయుడు నిర్మించిన సినిమాలు
వర్గం:బ్రహ్మానందం నటించిన సినిమాలు
నటనాలయం

thumb|నాటకం ప్రదర్శన - ప్రతీకాత్మక చిత్రం
**నటనాలయం** ఒక ప్రసిద్ధిచెందిన నాటక సంస్థ. దీనిని 1962 సంవత్సరంలో కన్నెగంటి రాధ, దేవిశెట్టి సాయి స్థాపించారు.

నటనాలయం ద్వాతా *చీకటి తెరలు*, *రైలు ప్రమాదం* నాటికలు ఆంధ్రదేశం అంతా ప్రదర్శించారు. అనేక పరిషత్తులలో పాల్గొని ఎన్నో బహుమతులు పొందారు.

కన్నెగంటి రాధ *వీకటి తెరలు* నాటికకు దర్శకత్వ బాధ్యతలు నిర్వహించి ప్రధాన పాత్ర పోషించారు. వీరు 1968లో మరణించడంలో ఈ సంస్థ కార్యకలాపాలు తాత్కాలికంగా ఆగిపోయాయి. 1970లో తిరిగి చీకటి తెరలు నాటిక ప్రారంభించారు. దేవిశెట్టి శాయి, పి.వి.శేఖర్, కాశీమోహన్, శివపార్వతి ఈ నాటికలో పాల్గొన్నారు.

## మూలాలు

## వెలుపలి లంకెలు
వర్గం:1962 స్థాపితాలు
వర్గం:సంస్థలు
త్రిపురారిభట్ల రామకృష్ణ శాస్త్రి

**త్రిపురారిభట్ల రామకృష్ణశాస్త్రి** (ఏప్రిల్ 10, 1914 - మే 21, 1998) రంగస్థల, సినిమా నటుడు, గాయకుడు. రామకృష్ణశాస్త్రి 1920, 1930వ దశకాల్లో చెందిన గాయకుడు. ఈయన తెనాలి శ్రీరామ విలాస సభలో దర్శకుడిగా పనిచేశాడు.

## జననం
రామకృష్ణ శాస్త్రి 1914, ఏప్రిల్ 10వ తేదిన రాఘవయ్య, కామేశ్వరమ్మ దంపతులకు గుంటూరు జిల్లా తెనాలి తాలూకాలోని పెదరావూరు గ్రామంలో జన్మించాడు.

## నాటకరంగం
వంశ పారంపర్యముగా వచ్చిన 'తరంగ గానం'ను చిన్నవయసులోనే నేర్చుకన్నాడు. 9వ ఏట తెనాలి రామవిలాస సభలో బాలనటుడిగా చేరి అనేక నాటకాల్లో నటించాడు. ఈయన కొన్ని గ్రామోఫోను రికార్డుల్లో కూడా పాడాడు. 1926లో గుంటూరులో బాలమిత్ర సభను ప్రారంభించి, బాలనటులతో ఒక బృందాన్ని తయారుచేసిన దంటు వెంకటకృష్ణయ్య ఆహ్వానం మేరకు రామకృష్ణ శాస్త్రి ఆ సమాజంలోకి చేరి 'రోషనార'లో శివాజీ, 'కృష్ణలీలలు' లో యశోద, 'రామదాసు' లో రామదాసు పాత్రలు పోషించాడు. పువ్వుల సూరిబాబు, కళ్యాణి, నాగలింగం వంటి నటులు కూడా ఆ సంస్థలో ఉన్నారు.

నాటక సమాజాలు మూతపడిపోయినకాలంలో స్థానం నరసింహారావు, సి.యస్.ఆర్. ఆంజనేయులు లతో కలసి ఊరురా తిరిగి 'తులాభారం' నాటకంలో నారదుడుగా నటించి మెప్పించాడు. సినిమారంగంలో ఉంటూనే కలియుగ ఆంజనేయ బిరుదాంకితుడైన బేతా వెంకటరావు 'రామాంజనేయ యుద్ధం నాటకంలో నారదుని పాత్రలో అనేక 
ప్రదర్శనలిచ్చాడు. ఇతర నాటక సమాజాలు ప్రదర్శించిన నాటకాలలో బిల్వమంగలుడు, శివయోగి, రామదాసు, కబీరు, నారదుడు పాత్రలలో నటించాడు.

## సినిమారంగం
నారదుడిగా రామకృష్ణ శాస్త్రి నటనను చూసిన దర్శకుడు చిత్రపు నరసింహారావు 1937లో తాన దర్శకత్వం వహించిన 'మోహిని రుక్మాంగద' సినిమాలో నారద పాత్రకు శాస్త్రిని ఎంపిక చేశాడు. అలా దాదాపు 12 సినిమాలలో నటించాడు.

### నటించిన చిత్రాలు
* 1937: మోహిని రుక్మాంగద - నారదుడు
* 1938: భక్త మార్కండేయ
* 1940: మైరావణ
* 1941: దక్షయజ్ఞం
* 1942: ప్రహ్లాద
* 1942: సుమతి
* 1943: గరుడ గర్వభంగం

## ఇతర వివరాలు
# 1952లో న్యూఢిల్లీలో జవహర్‌లాల్ నెహ్రూ సమక్షంలో స్థానం నరసింహరావు ప్రదర్శించిన 'శ్రీకృష్ణ తులాభారం' నాటకంలో నారద పాత్ర పోషించాడు.

## మరణం
రామకృష్ణ శాస్త్రి తన 84 ఏళ్ళ వయసులో 1998, మే 21న తెనాలిలోని తన అల్లుడి నివాసంలో మరణించాడు.

## మూలాలు

## బయటి లింకులు
* 

వర్గం:తెలుగు సినిమా నటులు
వర్గం:1914 జననాలు
వర్గం:1998 మరణాలు
జునాగఢ్ లోక్‌సభ నియోజకవర్గం

thumb|గుజరాజ్ రాస్టర్స్ పాఠం - జునాగఢ్ ప్రాంతంతోపాటు
**జునాగఢ్ లోక్‌సభ నియోజకవర్గం** (గుజరాతి: જુનાગઢ લોકસભા મતવિસ્તાર) గుజరాత్ రాష్ట్రంలోని 26 లోక్‌సభ నియోజకవర్గాలలో ఒకటి. ఇప్పటివరకు ఈ నియోజకవర్గానికి 15 సార్లు ఎన్నికలు జరుగగా భారత జాతీయ కాంగ్రెస్ 8 సార్లు, భారతీయ జనతా పార్టీ 5 సార్లు విజయం సాధించాయి. స్వతంత్రపార్టీ, జనతాదళ్‌లు ఒక్కొక్కసారి గెలుపొందాయి.
## అసెంబ్లీ సెగ్మెంట్లు
ఈ లోక్‌సభ నియోజకవర్గంలో 7 అసెంబ్లీ సెగ్మెంట్లు ఉన్నాయి.
*జునాగఢ్
*విశ్వదర్ 
*మాంగ్రోల్
*సోమనాథ్
*తలాలా 
*కోడినార్ 
*ఉనా
## గెలుపొందిన సభ్యులు
*1951: నరేంద్ర నాథ్వాని (భారత జాతీయ కాంగ్రెస్)
*1957: నరేంద్ర నాథ్వాని (భారత జాతీయ కాంగ్రెస్)
*1962: సి.ఆర్.రాజా (భారత జాతీయ కాంగ్రెస్)
*1967: వీరేన్ షా (స్వతంత్ర పార్టీ)
*1971: నంజిభాయ్ వెంకారియా (భారత జాతీయ కాంగ్రెస్)
*1977: నరేంద్ర నాథ్వాని (భారత జాతీయ కాంగ్రెస్)
*1980: మోహన్‌భాయి పటేల్ (భారత జాతీయ కాంగ్రెస్)
*1984: మోహన్‌భాయి పటేల్ (భారత జాతీయ కాంగ్రెస్)
*1989: గోవిందభాయి షేక్డా (జనతాదళ్)
*1991: భావనా చిఖాలియా (భారతీయ జనతా పార్టీ)
*1996: భావనా చిఖాలియా (భారతీయ జనతా పార్టీ) 
*1998: భావనా చిఖాలియా (భారతీయ జనతా పార్టీ)
*1999: భావనా చిఖాలియా (భారతీయ జనతా పార్టీ)
*2004: జశుభాయి బారాడ్ (భారత జాతీయ కాంగ్రెస్)
*2009: దినుభాయి బోగాభాయి సోలంకి (భారతీయ జనతా పార్టీ)
## ఇవి కూడా చూడండి
*జునాగఢ్ జిల్లా
*జునాగఢ్
## మూలాలు

వర్గం:గుజరాత్ లోక్‌సభ నియోజకవర్గాలు
భావ్‌నగర్ లోక్‌సభ నియోజకవర్గం

**భావ్‌నగర్ లోక్‌సభ నియోజకవర్గం, ** (గుజరాతి: ભાવનગર લોકસભા મતવિસ્તાર) గుజరాత్ రాష్ట్రంలోని 26 లోక్‌సభ నియోజకవర్గాలలో ఒకటి. 1962 నుండి ఇప్పటివరకు ఈ నియోజకవర్గానికి జరిగిన 13 ఎన్నికలలో భారతీయ జనతా పార్టీ 6 సార్లు, భారత జాతీయ కాంగ్రెస్ 4 సార్లు, కాంగ్రెస్-ఓ, ప్రజాసోషలిస్టు పార్టీ, జనతాపార్టీ చెరోసారి విజయం సాధించాయి.
## అసెంబ్లీ సెగ్మెంట్లు
*తలాజ
*పలిటానా
*భావ్‌నగర్ (గ్రామీణ)
*భావ్‌నగర్ (తూర్పు)
*భావ్‌నగర్ (పశ్చిమ)
*గఢడ 
*బొటాడ్ 

## పార్లమెంటు సభ్యులు

## ఇవి కూడా చూడండి
*భావ్‌నగర్ జిల్లా
*భావ్‌నగర్

## మూలాలు

## వెలుపలి లంకెలు

వర్గం:గుజరాత్ లోక్‌సభ నియోజకవర్గాలు
త్రిపురారిభట్ల

* త్రిపురారిభట్ల రామకృష్ణ శాస్త్రి, సుప్రసిద్ధ సినిమా నటులు. 
* త్రిపురారిభట్ల వీరరాఘవస్వామి, సుప్రసిద్ధ రచయిత.
కోరాడ రామచంద్రశాస్త్రి

**కోరాడ రామచంద్రశాస్త్రి** (1815 అక్టోబరు 12-  1900 ఆగస్టు 11) సుప్రసిద్ధ సంస్కృతాంధ్ర కవి, నాటక రచయిత. ప్రథమ స్వతంత్ర తెలుగు నాటకము 'మంజరీ మధుకరీయము' రచించారు.  వారి  సంస్కృతరచనలలో 'ఘనవృత్తం' https://archive.org/details/ghanavrttam-devanagari అనే కాళిదాస మేఘసందేశోత్తర కావ్యం ప్రసిద్ధమైనది. 

## జీవిత విశేషాలు
కోరాడ రామచంద్రశాస్త్రి  యువ నామ సంవత్సర ఆశ్వయుజ శుద్ధ దశమి, 1815 అక్టోబరు 12న  అమలాపురం తాలూకాలోని కేశనకుర్రు గ్రామంలో జన్మించారు. తండ్రి పేరు లక్ష్మణశాస్త్రి, తల్లి సుబ్బమాంబ. బందరు నోబిల్ కళాశాలలో 43 సంవత్సరాలు సంస్కృతాంధ్ర  పండితులుగా పనిచేసారు. శార్వరి నామ సంవత్సర శ్రావణ బహుళ పాడ్యమి, 1900 ఆగస్టు11   నిర్యాణం చెందారు. 

## రచనలు
రామచంద్రశాస్త్రిగారు ముప్ఫయికి పైగా సంస్కృతాంధ్ర గ్రంథాలు రచించారు.  అందులో కొన్ని మాత్రమే ఇప్పుడు మనకు అందుబాటులో ఉన్నాయి. సంస్కృత భాషలో గంభీర భావాలతో, రమణీయ కల్పలనతో మధురతర శైలిలో ఇన్ని గ్రంధాలు రచించిన వారు అరుదు. ఈయన తెలుగులో రచించిన గ్రంధాలు తెలుగు నాడంతటా ఎక్కువ ప్రచారం కాకపోయినా, ఆంధ్రవాఙ్మయంలో నూతన శాఖలకు దారితీసినవాడు ఈయనే అని చాటుతున్నాయి.

**స్వతంత్ర తెలుగు రచనలు**: 1) : తెలుగులో వెలువడిన తొలి స్వతంత్ర  తెలుగు నాటకం "మంజరీ మధుకరీయం".  ఇందులోని కథ మంజరీ, మధుకరుల మధ్య ప్రణయ వృత్తాంతం. క్షుద్ర మంత్రకత్తె వలన మంజరి ఎన్నో కష్టాలు అనుభవించి చివరకు రాజును వివాహం చేసుకొనడం కథాంశం. దీనిని కోరాడ రామచంద్రశాస్త్రి 1860 ప్రాంతాల్లో రచించారు; ముద్రణ  1908లో జరిగింది. సంస్కృతంలోని నాటక లక్షణాలను అనుసరించి  నాటకం అంతా దీర్ఘ సమాసాలతో నిండి పద్య రూపంలో ఉంటుంది. తొలిదశలో  వెలువడిన  తెలుగు నాటకాలు రంగస్థలంమీదకు రాకపోయినా, భావితరం నాటకాలకి మార్గదర్శకమయ్యాయి.    2) పరశురామ విజయము - గద్యము

**సంస్కృత గ్రంధాలు:**   3)  ఘనవృత్తం  - కాళిదాస కృత మేఘ సందేశోత్తర కథాభాగరూపం 4) ఉపమావళి  5) కుమారోదయచంపు - ఇరవైయేడుల్లాసాల మహా కావ్యం  6) శృంగార సుధార్ణవ భాణం 7) రామచంద్ర విజయవ్యయోగం  8) ధిసౌధం - సంస్కృతం అభ్యసించే విద్యార్థులకు అనుకూలంగా సులభశైలిలో వ్రాసిన వ్యాకరణం  9)శృంగార మంజరి  10) కమనానంద భాణం  11) పుమర్థ సేవధి కావ్యం  12) దేవీ విజయచంపు  13) మృత్యుంజయ విజయకావ్యం  14) ఉత్తర రామాయణం  15) త్రిపురాసుర విజయ డిమం  16) రాజవంశం  17) మంజరీ సౌరభం  18) భాష్యార్థ సంగ్రహం  19) దేవీస్తవం  20) శ్రీ కృష్ణోదయం  21) కందర్పదర్పం  22) వైరాగ్య వర్ధని     23) కవి కంఠపాశ వ్యాఖ్య - మూలం కాళిదాస విరచితం  24) అమృతానంద యోగి విరచిత సర్వాలంకార సంగ్రహ వ్యాఖ్య.  

**ఆంధ్రీకృత గ్రంధాలు**:  25) ఉన్మత్తరాఘవము  - భాస్కర కవికృతం   26) రథాఙ్గదూతము  27) నయప్రదీపము  -  విష్ణుశర్మ విరచిత 'విగ్రహము'నకు  (పంచతంత్రంలోని) తెనుగు.   28) ముద్రారాక్షసము   29) శాకుంతలము   30) వేణీ సంహారము   31) ఉత్తర రామచరితము 
 
## మూలాలు

## వెలుపలి లెంకెలు
* ఆంధ్ర రచయితలు, మధునాపంతుల సత్యనారాయణ శాస్త్రి, 1950, పేజీలు: 35-38.

వర్గం:తెలుగు నాటక రచయితలు
వర్గం:తూర్పు గోదావరి జిల్లా రచయితలు
వర్గం:తెలుగు కవులు
వర్గం:1816 జననాలు
వర్గం:1897 మరణాలు
వర్గం:సంస్కృతం నుండి తెలుగు లోకి అనువాదాలు చేసినవారు
తుమ్మల వేణుగోపాలరావు

**తుమ్మల వేణుగోపాలరావు** ప్రముఖ విద్యా, సాహితీ, సామాజిక వేత్త, వామపక్ష భావజాలసానుభూతిపరుడు. 1928 ఫిబ్రవరి 28న కృష్ణా జిల్లా ఘంటసాలపాలెంలో జన్మించాడు. కాకినాడ ఇంజినీరింగ్ కళాశాల, ఐఐటీ-ఖరగపూర్, ఇల్లినాయిస్ విశ్వవిద్యాలయము లలో ఉన్నత ఇంజినీరింగ్ పట్టాలు పొందాడు. ఆంధ్ర విశ్వవిద్యాలయము ఇంజినీరింగ్ కళాశాల, విజయవాడ సిద్ధార్థ ఇంజినీరింగ్ కళాశాల, కోనేరు లక్ష్మయ్య ఇంజినీరింగ్ కళాశాల లలో ఆచార్యునిగా, ఏలూరు ఇంజినీరింగ్ కళాశాల వ్యవస్థాపక ప్రిన్సిపల్ గా, బాపట్ల ఇంజినీరింగ్ కళాశాల డైరెక్టర్ గా దశాబ్దాలపాటు విద్యా సేవలందించాడు.

వేణుగోపాలరావుకు రాష్ట్రములోని అభ్యుదయ, విప్లవ సంస్థలతో, సాహితీవేత్తలతో విడదీయరాని బంధం ఉంది. భార్య కృష్ణాభాయి విరసం వ్యవస్థాపక సభ్యులలో ఒకరు.
 
* విశాఖ పౌరహక్కుల సంఘ వ్యవస్థాపక సభ్యుడు. 
* భారత నాస్తిక సమాజ సభ్యుడు. 
* విజయవాడ వికాస విద్యావనం వ్యవస్థాపకుడు. 
* విశాఖపట్నం ఛాయా ఫిల్మ్ సంఘ స్థాపకుడు.

అత్యవసర పరిస్థితి సమయములో మీసా క్రింద బంధించబడ్డాడు.

ఆచార్య వేణుగోపాలరావుకు డా. నళిని, డా. పద్మిని అనే ఇద్దరు కుమార్తెలు. వీరు వైద్య, సంగీత రంగాలలో కొనసాగుతున్నారు.

వేణుగోపాలరావు 83వ ఏట సెప్టెంబరు 21, 2011 న మరణించాడు.
మరణానంతరము కళ్ళు, భౌతిక దేహము ఆంధ్ర వైద్య కళాశాలకు దానం చేయబడ్డాయి.
## పాత విద్యార్థుల ప్రశంస
* కాకినాడ ఇంజనీరింగు కళాశాలలో, 1954 లో, వేణుగోపాలరావుగారు మొదటి సంవత్సరం విద్యార్థులకు "జియోమెట్రికల్ డ్రాయింగ్" బోధించేరు. మూడు దిశలలో వ్యాపించి ఉన్న ఘన రూపాలని ఒక కోణం గుండా చూస్తే ఎలా కనిపిస్తాయో కాగితం మీద ప్రక్షేపించి గీయడం అనేది ఇక్కడ లక్ష్యం. ఇది క్లిష్టమైన ప్రక్రియ. దీనిని బోధించడానికి ఆయన ఎంతో శ్రమ పడి, ఓర్పుతో వివరించి చెప్పేవారు. కాకినాడలో పాఠం బాగా బోధించిన వారిలో వేణుగోపాలరావు గారు ఒకరు. కాకినాడ తరువాత ఆయనని అర్బానా, ఇల్లినాయ్ లో కాకతాళీయంగా కలుసుకోవడం జరిగింది. 

## మూలాలు

## ఇతర లింకులు
* http://archives.andhrabhoomi.net/state/vf-876

వర్గం:1928 జననాలు
వర్గం:2011 మరణాలు
వర్గం:సాహితీకారులు
వర్గం:కృష్ణా జిల్లా ఇంజనీర్లు
వర్గం:కృష్ణా జిల్లా ఉపాధ్యాయులు
వర్గం:కృష్ణా జిల్లా సామాజిక కార్యకర్తలు
వర్గం:కృష్ణా జిల్లా విప్లవ రచయితల సంఘ సభ్యులు
వర్గం:కృష్ణా జిల్లా హేతువాదులు